text:
Enkola Ya Poliisi Y'e Rwanda Yeewunyisa
Bwoyogera ku nsi Rwanda ebimu ku bintu ebisooka okuddukira mu bwongo bw’akuwuliriza by’ebyokwerinda ebinywevu gulugulu era abamu baatuuka n’okulowooza nti mu ggwanga lino gavumenti erondoola n’obwongo bw’omuntu kyebulowooza.
Okufaananako mu mawanga amalala, ne mu Rwanda Poliisi y’ekwasaganya eby’obutebenkevu naddala munda mu ggwanga lino kyokka twebuuza, poliisi yayaayo ekola etya emirimu, okutuuka okulowoozesa abantu nti ebega ne mu byendaby’omuntu.
Munnaffe ali e Kigali Walugembe Josephat alondodde mu bulambulukufu ensonga y’ebyokwerinda naddala ku mirimu gyapoliisi era alipoota ye yeeno


c: text/html

text:
Amawulire
Metropolitan Lwanga agenda kuzikibwa olwaleero
Ivan Ssenabulya
September 20th, 2021
Bya Ritah Kemigisa
Abadde Ssabasumba wenzikiriza ya Orthodox, Metropolitan Jonah Lwanga agenda kuzikibwa olunnaku lwaleero.
Metropolitan Lwanga Mukama yamujulula okuva mu bulamu bwensi nga 6 Sebutemba 2021 nga yafiira mu kibuga Athens, mu gwanga lya Buyonaani gyeyali ajanjabirwa.
Oluvanyuma lwa wiiki 2, omulambo gwasobodde okukomezebwawo mu gandaalo erya sabiiti wabula nga bayambibwako omukulembeze wegwanga Yoweri Museveni.
Omugenzi yafudde kirwadde kya prostate cancer.
Archbishop Lwanga yali yalaama bamuziike ku kyalo Degeya, mu disitulikiti ye Luweero wabula wabaddewo okwebuuza kuboluganda nebakola enkyukakyuka.
Kati agenda kuzikibwa kukitebbe kyenzikiriza eno, ku lutikko wa St Nicholas e Namungoona ku ssaawa 10 olweggulo lwaleero.
Omusmba Lwanga bangi bamukungubagidde era bamwogeddeko ngomulwanirizi weddembe, abadde akolakota gavumenti olwobutali bwenkanya.
Metropolitan Jonah Lwanga, yazalibwa mu mwaka gwa 1945, emyaka egyakulmberamu, enzikiiza eno eryoke etogozebwe gavumenti mu ganda.

robotstxt: allowed

filter: keep


text:
Kkooti Enkulu mu Kampala egobye omusango Sulaiman Kidandala gweyawaabaa ngawakanya okulondebwa kwa Munnakibiina kya NUP era Omubaka wa Kawempe North Muhammad Ssegriiyinya (Mr Updates) nga egamba nti alemereddwa okulaga obujjulizi nti yamuwa empaaba.
Omulamuzi Hennerieta Wolayo agamba nti Kidandala yalemererwa okuwa Ssegiriinya empaaba nga bwekirambikibwa mu mateeka mu kadde weyabeerera ku alimanda mu kkomera e Kitalya.
Omulamuzi era ategeezezza nti Kidandala yalina okuwa Ssegiriinya empaaba ye nga ayita mu OC we Kkomera ly’e Kitayla Fred Mugia eyali alina okukubako sitampu ku mpaaba nga akiikirira omusibe gweyalina mu kaduukulu ke n’oluvannyuma ‘Registrar’ ateeke empaaba eno ku ‘Notice Board’.
Mugia mu bujulizi bwe yategeeza nti tafunangako mpaaba eno era tagiteekangako mukono, era wano omulamuzi wasinzidde nategeeza nti empaaba teyalina kuteekebwa ku Notice Board kwokka wabula byombi byalina kutambulira wamu.
Omulamuzi alagidde enjuyi zombi okwesasulira ssente ezikozeseddwa mu musango guno.
Wabula, bino webijjidde nga Ssegirinya ali Masaka oluvanyuma lw’okuyitibwa poliisi ku bigambibwa nti ali wamu n’omubaka wa Makindye West bavujjirira abatemu b’ebijjambiya tebatta abantu mu bbendobendo ly’e Masaka.
Ssegirinya ne Ssewanyana olunaku lw’eggulo basiibye ku poliisi nga babuzibwa kajojijoji we bibuuzo. Bano, batereddwa ku kakakalu ka poliisi wabula nebalagirwa baddeyo mu ttunttu lyaleero


text:
1 Basessaloniika 1 LCB – 帖撒罗尼迦前书 1 CCB
11:1 a Bik 16:1; 2Bs 1:1 b Bik 17:1 c Bar 1:7Nze Pawulo ne Sirwano1:1 Sirwano Mu Luyonaani oluusi ayitibwa Siira ne Timoseewo, tuwandiikira Ekkanisa ey’Abasessaloniika, abantu ba Katonda Kitaffe ne Mukama waffe Yesu Kristo, ekisa n’emirembe bibeerenga gye muli.
Okwebaza olw’okukkiriza kw’Abasessaloniika
21:2 Bar 1:8Bulijjo twebaza Katonda ku lwammwe mwenna era tubasabira obutayosa, 31:3 2Bs 1:11nga tujjukira omulimu gwammwe ogw’okukkiriza, n’okufuba okw’okwagala n’okugumiikiriza okw’essuubi mu Mukama waffe Yesu Kristo mu maaso ga Katonda era Kitaffe, 4era nga tumanyi, nga mmwe abooluganda muli mikwano gya Katonda, baayagala ennyo, be yalonda. 51:5 2Bs 2:14Kubanga Enjiri yaffe teyajja gye muli mu kigambo kyokka, wabula ne mu maanyi, ne mu Mwoyo Omutukuvu, ne mu bukakafu obungi, era nga bwe mumanyi nga twabeeranga wakati mu mmwe ku lwammwe. 61:6 a 1Ko 4:16 b Bik 17:5-10 c Bik 13:52Nammwe mwagoberera Mukama waffe era ne mukola nga bwe twakolanga bwe mwakkiriza ekigambo wakati mu kubonaabona okungi nga mulina essanyu eriva mu Mwoyo Omutukuvu, 7ne mubeera ekyokulabirako eri abakkiriza bonna ab’omu Makedoniya ne Akaya. 81:8 Bar 1:8; 10:18Kubanga ekigambo kya Mukama kibunye okuva mu mmwe, si mu Makedoniya ne mu Akaya mwokka, naye ne mu buli kifo n’okukkiriza kwammwe eri Katonda kwabuna ne tutabaako kye tukwogerera. 91:9 1Ko 12:2; Bag 4:8Kubanga bo bennyini batubuulira engeri gye mwatwanirizaamu, ne bwe mwakyuka okuleka bakatonda abalala ne mudda eri Katonda omulamu era ow’amazima, 101:10 a Bik 2:24 b Bar 5:9era ne bwe mulindiridde Omwana wa Katonda, okukomawo okuva mu ggulu, gwe yazuukiza okuva mu bafu, ye Yesu oyo yekka atulokola okutuwonya mu busungu bwa Katonda obugenda okujja.
1我保罗同西拉和提摩太写信给帖撒罗尼迦属于父上帝和主耶稣基督的教会.
愿恩典和平安归给你们!
信徒的榜样
2我们常常为你们众人感谢上帝,为你们祷告, 3在我们的父上帝面前不断地想到你们因信我们主耶稣基督而做的工作,因爱祂而受的劳苦和因祂所赐的盼望而激发的忍耐.
4上帝所爱的弟兄姊妹,我们知道上帝拣选了你们, 5因为我们传福音给你们不只是靠言语,也靠上帝的能力,圣灵的同在和充分的确据.你们也知道,我们为了你们的缘故怎样在你们中间行事为人. 6你们效法了我们和我们的主,尽管深受苦难,仍然怀着圣灵所赐的喜乐领受真道, 7成了马其顿和亚该亚所有信徒的榜样. 8主的道从你们那里不仅传到了马其顿和亚该亚,还传到了其他各地,你们对上帝的信心也广为人知,我们无须再多说什么. 9因为人们都在传讲你们如何接待我们,如何离弃偶像归向上帝,事奉又真又活的上帝, 10等候祂的儿子从天降临,就是祂使之从死里复活,救我们脱离将来可怕审判1:10 “可怕审判”希腊文是“烈怒”.的耶稣.


text:
Abawuulu Lyrics – Dax Kartel
On the Beat
Ron de Don
Abawuulu
Wizard Order
Omuryeruba
Ron de Don
Ndya butaala ndi muwuulu (neeyagala)
Obufumbo bwa luno bwa nduulu
Wamma abawuulu mumpe ku kaluulu (wuluulu)
Ne Nakyeyombekedde aba muwuulu
Nsula mu biduula ndi muwuulu (sirina agamba)
Obufumbo bwa luno bwa nduulu
Wamma abawuulu mumpe ku kaluulu (wuluulu)
Ne Nakyeyombekedde aba omuwuulu
Abawuulu bangi wano nga ffogo (too many)
Nali manyi nasigala omu kati nga njolo (only me)
Abafumbo bali mu butimba eyo nga nkoko (locked up)
Obufumbo bw’abaleega bali ku nkato (haaa)
Peter nga tannawasa muwuulu yali wa bbeyi (eh)
Nga tweddira matumba tuva mu ndigi
N’awasa Nalunga ng’eri mbaki
Ng’amukwata n’amataayi tuli ku party (ooh)
Peter eyali olulenzi olusiba empale (eeh eh)
Hoo! Zaamulebera dda azisibya nkoba (Kawuulu, eeh)
A Pass in ‘Tears’ over Flavia’s Introduction
Ba nakyeyombekedde wano nga nkumu (too many)
Nga bakuumye n’omutindo balina ennusu (bali ku knob)
Baddugaza emmeeza balina ennusu (bucket night)
Tebaagala basiiya balina ennusu (hooo)
Solome nga tannafumbirwa yali nnyana (kimyula)
Ng’aligita ku kyalo atagaza ennume (haa)
N’afumbirwa ono Kyeswa atava ku Ludo (hoo!)
Olunnyuka amutokosa mpi tteke na judo (tai chi)
Solome eyali ekimyula atagaza ennume (hoo!)
Afeedinze mu colour ate alinga ndu
Da Agent destroys Gravity Omutujju in Rap Battle
Chairman ku kyalo ajja ategeka endiba (football)
Mbu abafumbo n’abawuulu twekube eddiba
Abafumbo first half baakubwa embi (very weak)
Ne tubakonkona amagoolo agawera ekkumi (Ronaldinho)
Enduulu n’eraya nnyo wali nga nkumu
Ate nga y’abawuulu ttiimu ekuba (winning team)
Omupiira gunyuma ng’oli muwuulu (no change)
Okyusa n’abazannyi tekuba kkomo (hmm, hmm)
Ebikomera eby’ebbeeyi by’abawuulu
Peter Sematimba naye muwuulu (ne Vice)
Ab’ebyobufuzi nabo bawuulu (hoo)
Mwami Gashumba naye muwuulu
Emmotoka ez’ebbeeyi z’abawuulu (wewaawo)
Vicent naye muwuulu (ne Jova)
Presenter b’amaleediyo bawuulu
N’aba ttivvi nabo bawuulu (Emma)
Ba Producer bonna ho, bawuulu
Basula mu studio, bawuulu (Ron de Don)
Ba deejay abo bawuulu (haa, Emma)
Basula mabaala lwa buwuulu (aba bodaboda)
Banaddiini abo nno bawuulu (hoo, aba takisi)
Mwarimu Juma, muwuulu (e Ggaba)
Banaddiini abo bawuulu (eeh)
Pastor Bugembe (ne Bujingo haaa)
Eh ne Yiga
Yarukompaare


text:
Ebyabaleevi 7
Endagaano Enkadde nʼEndagaano Empya
Ebiweebwayo olw’Omusango
7 (A)“ ‘Bino bye biragiro eby’ekiweebwayo olw’omusango; kinaabanga kitukuvu nnyo. 2 Ekiweebwayo olw’omusango kinattirwanga awo wennyini ekiweebwayo ekyokebwa we kittirwa, era omusaayi gwakyo gunaamansirwanga ku njuyi zonna ez’ekyoto okukyebungulula. 3 (B)Amasavu gaakyo gonna ganaawebwangayo: omukira ogwa ssava, amasavu agabikka ku byenda, 4 ensigo zombi awamu n’amasavu agaziriko okuliraana ekiwato, n’ekibikka ku kibumba nga biggyibwako wamu n’ensigo. 5 Kabona anaabyokeranga ku kyoto nga kye kiweebwayo eri Mukama ekyokeddwa mu muliro. Ekyo kye kiweebwayo olw’omusango. 6 (C)Buli kabona omusajja anaayinzanga okukiryako; kyokka kinaalirwanga mu kifo ekitukuvu. Kiweebwayo kitukuvu nnyo. 7 (D)Ebiragiro ebikwata ku kiweebwayo olw’omusango bye bimu n’ebikwata ku kiweebwayo olw’ekibi. Kabona anaakozesanga ebiweebwayo ebyo olw’okutangiririra, y’anaabitwalanga. 8 Kabona anaaweerangayo omuntu yenna ekiweebwayo kye ekyokebwa, y’aneesigalizanga eddiba ly’ekiweebwayo ekyo. 9 (E)Era buli kiweebwayo eky’emmere ey’empeke ekinaafumbibwanga mu oveni n’ekyo kyonna ekinaateekerwateekerwanga ku fulampeni oba ku lukalango, kabona oyo akiwaddeyo y’anaakitwalanga. 10 Era na buli kiweebwayo eky’empeke ekya buli ngeri, nga kitabuddwa mu mafuta ag’omuzeeyituuni oba nga kikalu kyereere, batabani ba Alooni be banaakitwalanga nga bakigabana kyenkanyi buli omu.
Ebiweebwayo olw’Emirembe
11 “ ‘Bino by’ebiragiro eby’ekiweebwayo olw’emirembe omuntu ky’anaawangayo eri Mukama.
12 (F)“ ‘Bw’anaakiwangayo olw’okwebaza, ekiweebwayo ekyo anaakigattirangako zikkeeke ezitabuliddwamu amafuta ag’omuzeeyituuni kyokka nga temuli kizimbulukusa, n’obusukuuti obw’oluwewere nga busiigiddwako amafuta ag’omuzeeyituuni, ne zikkeeke ez’obuwunga obulungi ennyo nga zigoyeddwa bulungi mu mafuta. 13 (G)Awamu n’ebiweebwayo bye olw’emirembe n’olw’okwebaza, anaaleeterangako emigaati emifumbe n’ekizimbulukusa. 14 Ku buli kimu ku biweebwayo ebyo anaggyangako omugaati gumu n’aguwaayo ng’ekiweebwayo eri Mukama; kabona anaamansiranga omusaayi ogw’ekiweebwayo olw’emirembe y’anaatwalanga ekiweebwayo ekyo. 15 (H)Ennyama y’ebiweebwayo by’omuntu oyo by’aleese olw’emirembe olw’okwebaza eneeriibwanga ku lunaku olwo lwennyini olw’ebiweebwayo bye ebyo; tekubangako gy’asuzaawo.
16 (I)“ ‘Naye omuntu bw’anaawangayo ekiweebwayo olw’okutuukiriza obweyamo, oba olw’okweyagalira, kinaaliibwanga ku lunaku olwo lwennyini lw’akiwaddeyo; ekinaasigalangawo ku kiweebwayo ekyo kinaaliibwanga enkeera. 17 Ennyama ey’ekiweebwayo eneefikkangawo n’etuusa ku lunaku olwokusatu eneeyokebwanga mu muliro. 18 (J)Ennyama y’ekiweebwayo ky’omuntu oyo olw’emirembe bw’eneeriibwanga ku lunaku olwokusatu, ekiweebwayo ekyo Mukama taakikkirizenga, n’oyo akiwaddeyo tekiimubalirwengako kubanga tekiibenga kirongoofu, ne buli anaakiryangako anaabanga azzizza omusango.
19 “ ‘Ennyama eneekoonanga ku kintu kyonna ekitali kirongoofu teeriibwenga, wabula eneeyokebwanga mu muliro; naye ku nnyama endala omuntu yenna omulongoofu anaayinzanga okulyako. 20 (K)Naye omuntu atali mulongoofu bw’anaalyanga ku nnyama ey’ekiweebwayo eri Mukama olw’emirembe, anaaboolebwanga nga takyabalirwa mu bantu ba Mukama. 21 (L)Era omuntu yenna bw’anaakwatanga ku kintu ekitali kirongoofu, obanga kivudde mu muntu oba mu nsolo, oba ekintu kyonna ekikyayibwa ekitali kirongoofu, ate n’alya ku nnyama y’ekiweebwayo eri Mukama olw’emirembe, omuntu oyo anaaboolebwanga, nga takyabalirwa mu bantu ba Mukama.’ ”
Okulya Amasavu n’Omusaayi kugaanibwa
22 Mukama n’agamba Musa nti, 23 (M)“Tegeeza abaana ba Isirayiri nti, ‘Temulyanga ku masavu ga nte, oba ag’endiga, oba ag’embuzi. 24 (N)Amasavu g’ensolo efudde obufi yokka, n’amasavu g’eyo etaaguddwataaguddwa ensolo endala munaagakozesanga ku bintu ebirala byonna eby’omugaso, naye tekabatandanga ne mugalyako. 25 Kubanga buli muntu anaalyanga ku masavu ag’ensolo eneevangako ekiweebwayo eri Mukama ekyokeddwa mu muliro, anaaboolebwanga, nga takyabalirwa mu bantu ba Mukama. 26 (O)Era buli kifo kyonna gye munaabeeranga, temuulyenga ku musaayi n’akatono, ne bwe gunaabanga ogw’ebinyonyi oba ogw’ensolo. 27 (P)Omuntu yenna anaalyanga ku musaayi, omuntu oyo anaaboolebwanga, nga takyabalirwa mu bantu ba Mukama.’ ”
Omugabo gwa Bakabona
28 Mukama n’agamba Musa nti, 29 “Tegeeza abaana ba Isirayiri nti, Omuntu anaaleetanga ekiweebwayo kye olw’emirembe eri Mukama, anaawangayo eri Mukama Katonda ekitundu kyakyo. 30 (Q)Anaakisitulanga n’engalo ze n’akireeta eri Mukama Katonda nga kye kiweebwayo kye ekyokeddwa mu muliro. Amasavu n’ekifuba nabyo anaabireetanga, n’awuubawuuba ekifuba mu maaso ga Mukama, ng’ekyo kye kiweebwayo ekiwuubibwa. 31 (R)Amasavu kabona anaagokyanga ku kyoto, naye ekifuba kinaabanga kya Alooni ne batabani be. 32 (S)Ekisambi ekya ddyo kinaawebwanga kabona nga gwe mugabo gwe oguvudde ku kiweebwayo ky’omuntu oyo olw’emirembe. 33 Mutabani wa Alooni anaabanga awaddeyo omusaayi n’amasavu eby’ekiweebwayo olw’emirembe, y’anaafunanga ekisambi ekya ddyo nga gwe mugabo gwe. 34 (T)Ku kiweebwayo olw’emirembe eky’abaana ba Isirayiri, nzigyeko ekifuba ekiwuubibwawuubibwa n’ekisambi, ne mbiwa kabona Alooni ne batabani be, nga gwe gunaabanga omugabo gwabwe ogunaavanga mu baana ba Isirayiri emirembe gyonna.”
35 Guno gwe mugabo nga guva ku biweebwayo eri Mukama Katonda ebyokeddwa mu muliro, ogwagerekerwa Alooni ne batabani be ku lunaku lwe baaleetebwa eri Mukama okumuweereza nga bakabona be. 36 (U)Ku lunaku lwe baafukibwako amafuta ag’omuzeeyituuni, Mukama Katonda yalagira nti abaana ba Isirayiri babibawenga okubeeranga omugabo gwabwe, ogw’enkalakkalira emirembe gyonna.
37 (V)Eryo lye tteeka n’ebiragiro ebifuga ebiweebwayo ebyokebwa, ebiweebwayo eby’emmere ey’empeke, n’ebiweebwayo olw’ekibi, n’ebiweebwayo olw’omusango, n’ebiweebwayo olw’okwawulibwa, n’ebiweebwayo olw’emirembe, 38 (W)Mukama Katonda bye yawa Musa ku lusozi Sinaayi ku lunaku lwe yalagirirako abaana ba Isirayiri okuleeta ebiweebwayo byabwe eri Mukama Katonda, mu ddungu lya Sinaayi.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Omusirikale yetidde mu nkambi e Nsambya
Ivan Ssenabulya
January 24th, 2022
Bya Juliet Nalwooga
Poliisi ye Kabalagala etandise okunonyereza ku musirikale waabwe eyesse, bweyekubye amasasi agamujje mu budde.
Omugenzi ye Cpl George Drandi ngabadde akolera wansi w’ekitongole kya VIPPU.
Okusinziira ku amyuka omwogezi wa poliisi mu Kampala nemirirwano Luke Owoyesigire omusirikale ono yekubidde amasasai mu nnyumba wali mu nkambi ye Nsambya, nga bibaddewo obudde bwebubadde bukya.
poliisi etuuse mu kifo kino, netandika okukunganyawo obujulizi, nga wasangiddwawo namasasi 29.
Omulambo gutwaliddwa mu gwanika lye ddwaliro ekkulu e Mulago, okwongera okwekebejjebwa.


text:
Police e Kabalagala enunudde abawala musanvu abagambibwa nti babadde bakukusibwa okutwalibwa mu mawanga ga Buwalabu okukuba ekyeyo.
Police y’ebidduka e Kabalagala yeyimirizza emmotoka namba UBL 365 C ebadde etisse akabindo, mwebasanze.
Kitegeeekese nti Driver w’emmotoka eno Kiwanuka Abdallah agibuseemu nadduka.
Abawala bano abataano babadde bava mu district ye Namutumba, ate abalala ababiri mu district ye Ntungamo.
Amyuka omukwanaganya w’enteekateeka z’okulwanyisa okukukusa abantu mu ministry y’ensonga zomunda mu ggwanga, Agnes Igoye alabudde bannansi abagala okugenda okugenda okukuba ebyeyo okuyitanga mu makubo amatuufu, ne kampuni ezawandiisibwa mu mateeka.
Mu ngeri yeemu, nnyini kampuni eyawerebwa government eyali etwala abantu e Mitala w’amayanja eya Eagles Supervision, Bob Nankunda akwatiddwa naggalirwa ku police e Lungujja nga kigambibwa nti abadde afera abantu ensimbi ng’abasuubiza okubatwala so nga kampuni ye yawerebwa dda.
Abantu bataano bebabadde bakeekubira enduulu ku police,nga bagamba nti abadde abaggyako shs obukadde butaano (shs 5m), naye bakanda kulinda naye tabatwala.
Bisakiddwa: Kato Denis


text:
Amawulire
MUBs etikidde abayizi abasoba mu 1,400
Ivan Ssenabulya
October 1st, 2021
Bya Juliet Nalwooga
Ssenkulu wettendekero lye Makerere Prof Ezra Suruma asabye abayivu bulijjo okulaganga entekateeka enagobererwa eri abakulembeze okutereza ebyenfuna.
Prof Suruma, nga yaliko minisita webyensimbi, abadde ku mattikira gettendekero lya Makerere University Bussiness School (MUBS), agomulundi ogwe 15.
Wabula atenderezza abakulu ku ttendeero, akaze obutaweera okutumbula ebyenjigiriza nga waliwo nabakugu abafunye zzi PHD.
Abayizi abasoba mu 1,400 bebattikiddwa, bafulumye namabaluwa ku mutendera gwa Postgraduate Diploma, Diploma nezi certificate mu masomo.
Gano gemattikira agomulundi ogwe 15 nga gagatiddwa wamu, abayizi abaalina okuttikirwa mu May 2020 nabomwaka guno 2021.
Kinajjukirwa nti olwekirwadde kya ssenyiga omukambwe, ettendekero teryasobola kuttikira bayizi mu mwaka gwa 2020.
Ku bayizi abattikiddwa kuliko nabasibe 39 abasomye ebya business nobusbuzi ku ddaala lya satifikeeti.
Amattikira gano era gakwatiddwa neku matabi ga MUBS amalala okwetoloola egwanga okuli Mbale, Mbarara, Arua ne Jinja.
MUBS ttendekero eryazalibwa ettendekero ekkulu mu gwanga erye Makerere.


text:
Akakiiko kebyokulonda aka Uganda electoral commission kafulumizza enteekateeka enaagobererwa,okujjuza ekifo kyomubaka wa parliament oowekitundu kye Omoro ,ekyabaddemu Jacob Oulanyah eyaziikiddwa olunaku olweggulo.
Etteeka erifuga okulonda kw’ababaka ba parliament liragira akakiiko kebyokulonda ennaku 60, okuba nga kamaze okujjuza ekifo kyonna ekiba kisigadde nga kikalu.
Jacob Oulanyah yaffa ng’ennaku zomwezi 20 omwezi ogwokusatu omwaka guno 2022.
Okulonda okujjuza ekifo kino kwakubaawo nga 26 may,2022.
Okusinziira ku nteekateeka efulumiziddwa Ssentebe wa electoral Commission omulamuzi Simon Byabakama Mugenyi, okuzza obuggya enkalala z’abalonzi mu kitundu ekyo ekya Omoro ,kwakubaawo okuva nga 14 -19 April, nga kino kyakukolebwa mu miruka 37 egikola constituency ye Omoro .
Akakiiko era kataddeo nsalesale wa nga 19 April.2022 okuwandiisa abalonzi abaggya ,naabo abagala okukyusa ebifo byebalonderamu.
Okutimba n’okwekeneenya enkalala z’abalonzi kwa nga 25 April okutuuka nga 5 may, mu bifo 84 ebironderwamu mu constituency ye Omoro
Okuwandiisa abagala okwesimbawo ku kifo ekyo kwa nga 12 ne 13 may,
Okunoonya akalulu kubeewo okuva ngennaku zomwezi 16- 24 may.
Okulonda kwakubaawo ngennaku zomwezi 26 may 2022.
Electoral Commission era kalangiridde nti kakuddamu okulondesa okujjuza ekifo Kya councilor omukyala akiikirira eggombolola ya Lalogi/ Lakwaya ku lukiiko lwa district ye Omoro nakyo kyasigala nga kikalu.


text:
EYALI nalulungi wa Uganda mu mwaka gwa 2013-2014 Stella Nantumbwe embeera y’obwanalulungi asazeewo okugissa ku bbali nasalawo okwenyigira mu kutandikawo emirimu egigasa abavubuka mu Ggwanga saako n’okubawa obumu ku bukodyo mwe bayinza okuyita okutandikawo emirimu egibabeezaawo.
Ono gamba nti nga ojjeeko abavubuka okulowoleza mu bintu bye bayiseemu omuli okufiirwa mu mirimu saako n’okulemererwa, mu ngeri ezitali zimu, balina okubeera abamalirivu okuddamu nate okugezaako olwo nga bwe banasobola okuwangula mu bulamu bwe nsi.
Nantumbwe okwogera bino yabadde awayamu ne munnamawulire wa The Newvision ku mbeera abavubuka gye bayitamu ennaku zino wakati mu kunoonya sente.
Yagambye nti ye kati okubaako waatuuse yasikirizibwa nnyo nnyina olw’obumalirivu bwalaga bwaba alina omulimu gwakuteko yadde alinawo obusente butono nasobola okufunamu ekinene, kyagamba nti nabavubuka balina okugoberera enkola eno, saako n’obutaggwamu maanyi nga balina kye bagoba okutuusa nga bakifunye.
“Obumalirivu kintu kikulu nnyo naddala nga olina kyokola kubanga bwosimba essira ku mulimu ne bwe guba mutono era nga tofunamu nnyo okusooka, naye bwobanga omaliridde tewali kiyinza kukujja ku mulamwa saako n’okukulemesa okweyongera mu maaso n’owangula” Nantumbwe bwe yagambye.
Era agamba nti ye kati essira alitadde nnyo kukuyamba abavubuka n’abakyala okutandikawo emirimu saako n’okugirabirira okusobola okwebezaawo gye bujja, era nga tasikirizibwa buwanguzi butono mu bulamu bwe.
Yadde nga yaliko Nalulungi wa Uganda era ne yetaba ne mu Pulojekiti ya Big Brother Africa eyali e South Africa, agamba nti ebyo kati yabikomya eyo, era kati afaayo nnyo okuyambako ku banaku , okwenyigira mu kuzanya emizanyo saako n’amawulire.
Do you have a story in your community or an opinion to share with us: Email us at editorial@watchdoguganda.com


text:
1 Bassekabaka 12
Endagaano Enkadde nʼEndagaano Empya
Isirayiri Bajeemera Lekobowaamu
12 Lekobowaamu n’alaga e Sekemu, Abayisirayiri bonna gye baali bakuŋŋaanidde okumufuula kabaka. 2 (A)Yerobowaamu mutabani wa Nebati bwe yawulira ekyo, ng’ali e Misiri, gye yali yeewaŋŋangusirizza, n’akomawo. 3 Abantu ne batumira Yerobowaamu, ye n’ekibiina kyonna ekya Isirayiri ne bagenda ewa Lekobowaamu, ne bamugamba nti, 4 (B)“Kitaawo yatuteekako ekikoligo ekizito, naye kaakano wewula ku mirimu emizibu ne ku kikoligo ekizito kye yatuteekako, naffe tunaakuweereza.”
5 Lekobowaamu n’abaddamu nti, “Mumpe ebbanga lya nnaku ssatu, n’oluvannyuma nnaabaddamu.” Abantu ne beetambulira.
6 (C)Awo kabaka Lekobowaamu n’agenda ne yeebuuza ku bakadde abaaweerezanga kitaawe Sulemaani, mu biseera bwe yali ng’akyali mulamu. N’ababuuza nti, “Mumpa magezi ki, ku nsonga abantu bano gye bansabye?”
7 (D)Ne bamuddamu nti, “Leero bw’onoobeera omuwulize eri abantu bano ne weetoowaza, n’obaweereza, era n’obaddamu n’eggonjebwa, kale banaabeeranga baweereza bo.”
8 Naye Lekobowaamu n’atawuliriza magezi abakadde ge baamuwa, n’agenda ne yeebuuza ku bavubuka be yali akuze nabo, era nga be bamuweereza. 9 N’ababuuza nti, “Mumpa magezi ki okuddamu abantu abasabye okuwewula ku kikoligo kitange kye yabateekako?”
10 Abavubuka abaakulira awamu naye ne bamuddamu nti, “Gamba abantu abo abakusabye nti, ‘Okendeeze ku kikoligo kitaawo kye yabateekako nti, “Engalo yange eya nasswi esinga ekiwato kya kitange obunene. 11 Kitange yabateekako ekikoligo ekizito, naye nze ndyongera ku kikoligo kyammwe. Kitange yabakangavvulanga na nkoba, naye nze nnaabakangavvulanga n’enjaba ez’obusagwa.” ’ ”
12 Oluvannyuma lw’ennaku ssatu, Yerobowaamu n’abantu bonna, ne baddayo eri Lekobowaamu, nga bwe yali abagambye okudda oluvannyuma lw’ennaku essatu. 13 Awo kabaka n’addamu abantu n’ebboggo, n’agaana amagezi abakadde ge baamuwa, 14 (E)n’agoberera ag’abavubuka, n’ayogera nti, “Kitange yafuula ekikoligo kyammwe okuba ekizito, naye nze nnaayongera ku kikoligo kyammwe. Kitange yabakangavvulanga na nkoba, naye nno nze nnaabakangavvula na njaba ez’obusagwa.” 15 (F)Kabaka n’atawuliriza bantu. Bino byonna byabaawo Mukama atuukirize ekigambo kye yayogera eri Yerobowaamu mutabani wa Nebati ng’ayita mu Akiya Omusiiro.
16 (G)Awo Isirayiri yenna bwe baalaba nga kabaka agaanye okubawuliriza, ne bamuddamu nti,
“Mugabo ki gwe tulina mu Dawudi,
oba kitundu ki kye tulina mu mutabani wa Yese?
Mudde mu weema zammwe ayi Isirayiri!
Weerabirire ggwe ennyumba ya Dawudi.”
Awo Abayisirayiri[a] ne beddirayo ewaabwe. 17 (H)Naye abaana ba Isirayiri abaabeeranga mu bibuga bya Yuda, ne bafugibwa Lekobowaamu.
18 (I)Lekobowaamu yalagira Adolaamu eyakuliranga emirimu egy’obuwaze okugenda eri Abayisirayiri, okubalagira eby’okukola, naye ne bamukuba amayinja ne bamutta. Naye ye Kabaka Lekobowaamu n’awona, n’alinnya eggaali lye n’addukira e Yerusaalemi. 19 (J)Bw’atyo Isirayiri n’ajeemera ennyumba ya Dawudi n’okutuusa leero.
20 (K)Abayisirayiri bonna bwe baawulira nti Yerobowaamu akomyewo, ne bamutumira ajje eri ekibiina, ne bamutikkira okuba kabaka wa Isirayiri yonna. Ekika kya Yuda kyokka kye kyasigala nga kigoberera ennyumba ya Dawudi.
21 (L)Awo Lekobowaamu bwe yatuuka mu Yerusaalemi n’akuŋŋaanya ennyumba ya Yuda yonna, n’ekika kya Benyamini, abasajja abalwanyi emitwalo kkumi na munaana, okulwanagana n’ennyumba ya Isirayiri, asobole okweddiza obwakabaka.
22 (M)Naye ekigambo kya Katonda ne kijjira Semaaya omusajja wa Katonda nti, 23 “Gamba Lekobowaamu mutabani wa Sulemaani kabaka wa Yuda, n’ennyumba ya Yuda yonna n’eya Benyamini, era n’abantu bonna nti, 24 ‘Bw’ati bw’ayogera Mukama nti, Temwambuka kulwana ne baganda bammwe, Abayisirayiri. Buli omu ku mmwe addeyo eka kubanga kino nze nkisazeewo.’ ” Awo ne bagondera ekigambo kya Mukama, ne baddayo ewaabwe, nga Mukama bwe yalagira.
Yerobowaamu Asinza Ennyana eza Zaabu e Beseri n’e Ddaani
25 (N)Awo Yerobowaamu n’azimba Sekemu mu Efulayimu ensi ey’ensozi, era n’abeera eyo. Eyo gye yava n’agenda n’azimba Penieri.
26 Yerobowaamu ne yeerowooza munda ye nti, “Obwakabaka sikulwa nga budda mu nnyumba ya Dawudi! 27 (O)Abantu bano bwe banayambukanga okuwaayo ebiweebwayo mu yeekaalu ya Mukama mu Yerusaalemi, olunaku olumu emitima gyabwe giyinza okukyukira mukama waabwe, Lekobowaamu, kabaka wa Yuda. Balinzita ne badda gy’ali.”
28 (P)Awo Kabaka Yerobowaamu n’aweebwa amagezi okukola ennyana bbiri eza zaabu. N’agamba abantu nti, “Kijja kubazitoowerera nnyo okwambukanga e Yerusaalemi. Baabano bakatonda bammwe, Ayi Isirayiri, abaabaggya mu Misiri.” 29 (Q)Emu n’agiteeka mu Beseri n’endala mu Ddaani. 30 (R)Ekintu ekyo ne kiba kibi nnyo, kubanga abantu baatuuka n’okugenda e Ddaani okusinza ekifaananyi ky’ennyana ekyali kiteekeddwa eyo.
31 (S)Yerobowaamu n’azimba amasabo mu bifo ebigulumivu n’alonda bakabona[b] ng’abaggya mu bantu abaabulijjo, newaakubadde nga tebaali ba kika kya Leevi. 32 (T)N’akola embaga ku lunaku olw’ekkumi n’ettaano mu mwezi ogw’omunaana, okufaanana n’embaga ebeerawo mu Yuda, era n’awaayo ebyokebwa ku kyoto. Kino yakikola mu Beseri ng’awaayo ssaddaaka eri ennyana ze yakola. N’assa bakabona mu bifo ebigulumivu bye yali akoze e Beseri. 33 (U)Ku lunaku olw’ekkumi n’ettaano mu mwezi ogw’omunaana gwe yeerondera, n’awaayo ebiweebwayo ebyokebwa ku kyoto kye yazimba e Beseri. Era n’assaawo embaga Abayisirayiri gye baakuumanga, n’ayambukanga ne ku kyoto okuwaayo ebyokebwa.
Footnotes
- 12:16 Abayisirayiri aboogerebwako wano be b’omu bukiikakkono
- 12:31 Yerobowaamu yalonda bakabona abataali ba kika kya Leevi, kubanga Abaleevi abasinga obungi baali baddukidde eri Lekobowaamu (2By 11:13-17)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Police mu bitundu bye Mbarara etandise okunoonyereza ekyatunudde omusirikale w’eggye erikuuma omukulembeze w’eggwanga erya SFC okukuba omwagalwa we amasasi agamutiddewo, ate naye neyeggya mu bulamu bw’ensi eno.
Ekikangabwa kino kibadde mu kabuga ye Rugaga mu district ye Kiruhura.
Private Dickens Nuwamanya ow’emyaka 27 ava mu kabinja ka ba Commando ba SFC e Ruhegyere yeyakubye omwagalwa we amasasi Patience Kamarembo.
Kigambibwa nti Private Dickens Nuwamanya yakubye omwagalwa we amasasi asatu mu kifuba agamutiddewo, oluvanyuma naye neyetunuzzaamu omuddumu gw’emmundu neyetta.
Samson Kasasira omwogezi wa police mu bendobendo lya Rwizi eritwala Kiruhura ategezezza nti batandise okunoonyereza ku ttemu lino.


text:
Ebyabaleevi 24
Endagaano Enkadde nʼEndagaano Empya
Amafuta ag’Omuzeeyituuni n’Emigaati egy’Okulaga
24 Awo Mukama Katonda n’agamba Musa nti, 2 “Lagira abaana ba Isirayiri bakuleetere amafuta ag’omuzeeyituuni aga zeyituuni amalungi amaka ag’okukozesa mu ttaala ziryoke zaakenga buli kiseera awatali kusalako. 3 Wabweru w’Eggigi ery’Endagaano mu Weema ya Mukama ey’Okukuŋŋaanirangamu, Alooni w’anaalabiririranga ettabaaza ezo nga zaakira awali Mukama Katonda okuva akawungeezi okutuusa mu makya awatali kusalako. Eryo linaabanga tteeka ery’enkalakkalira ne mu mirembe egigenda okujja. 4 (A)Alooni anaalabiriranga ettaala ez’oku kikondo ekya zaabu omuka awali Mukama Katonda nga zaaka awatali kusalako.
5 (B)“Ojja kuddiranga obuwunga bw’eŋŋaano obulungi ofumbe emigaati kkumi n’ebiri ng’okozesa desimoolo bbiri eza efa[a]. 6 (C)Onoogitegekanga mu nnyiriri bbiri nga mu buli lunyiriri mulimu emigaati mukaaga. Onoogiteekanga ku mmeeza eya zaabu omuka awali Mukama. 7 (D)Era ku buli lunyiriri onooteekangako obubaane obuka nga bugendera wamu n’emigaati nga kye kijjukizo eky’ekiweebwayo eri Mukama Katonda nga kyokeddwa mu muliro. 8 (E)Emigaati egyo ginaategekebwanga awali Mukama buli Ssabbiiti awatali kwosa, ng’ekyo kikolebwa ku lw’abaana ba Isirayiri nga ye ndagaano ey’emirembe n’emirembe. 9 (F)Emigaati egyo ginaabanga gya Alooni ne batabani be, era banaagiriiranga mu kifo ekitukuvu, kubanga giva ku kiweebwayo ekitukuvu ennyo eri Mukama Katonda nga kyokeddwa mu muliro nga kye kiragiro eky’enkalakkalira.”
Avvoola wa Kuttibwanga
10 Awo mutabani w’omukazi Omuyisirayiri naye nga kitaawe Mumisiri n’afuluma n’abeera mu baana ba Isirayiri, naye ne wasitukawo olutalo wakati w’omusajja oyo n’Omuyisirayiri, nga bali mu lusiisira[b]. 11 (G)Mutabani w’omukazi Omuyisirayiri n’avvoola Erinnya lya Mukama, era n’akolima. Ne bamuleeta eri Musa. Nnyina ye yali Seromisi, muwala wa Dibuli ow’omu kika kya Ddaani. 12 (H)Ne bamuggalira mu kkomera okutuusa Mukama Katonda lw’anaabategeeza ekinaakolebwa.
13 Awo Mukama Katonda n’agamba Musa nti, 14 (I)“Eyavvodde mumufulumye ebweru w’olusiisira. Abo bonna abaamuwulidde ng’avvoola bateeke emikono gyabwe ku mutwe gwe; oluvannyuma ekibiina kyonna kiryoke kimukube amayinja. 15 (J)Tegeeza abaana ba Isirayiri nti omuntu yenna anaakolimiranga Katonda we anaabanga n’obuvunaanyizibwa olw’ekibi ekyo. 16 (K)Oyo yenna anavvoolanga erinnya lya Mukama Katonda anattibwanga. Ekibiina kyonna kinaamukubanga amayinja. Ne bw’anaabanga omugwira oba Omuyisirayiri, bw’anavvoolanga erinnya lya Mukama Katonda anattibwanga.
17 (L)“Anattanga omuntu naye anattibwanga. 18 (M)Omuntu yenna anattanga ensolo ya munne anaagimuliyiranga, ensolo ku nsolo. 19 Omuntu bw’anaaleetanga akamogo ku munne n’amulumya, ekyo ky’akoze ku munne naye kye kinaamukolwangako: 20 (N)obuvune olw’obuvune, eriiso olw’eriiso, erinnyo olw’erinnyo; nga bw’anaabanga alumizza munne, naye bw’atyo bw’anaalumizibwanga. 21 (O)Omuntu anattanga ensolo ya munne anaagimuliyiranga, n’oyo anattanga omuntu naye waakuttibwanga. 22 (P)Etteeka lye limu lye linaafuganga omugwira era n’Omuyisirayiri. Nze Mukama Katonda wammwe.”
23 Bw’atyo Musa n’ategeeza abaana ba Isirayiri, ne bafulumya eyavvoola ebweru w’olusiisira ne bamukuba amayinja n’afa. Abaana ba Isirayiri baakola nga Mukama bwe yalagira Musa.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
2 Ebyomumirembe 10
Endagaano Enkadde nʼEndagaano Empya
Isirayiri Ejeemera Lekobowaamu
10 Lekobowaamu n’agenda e Sekemu, Abayisirayiri bonna gye baali bagenze okumufuula kabaka. 2 (A)Yerobowaamu mutabani wa Nebati bwe yakiwulira, kubanga yali mu Misiri gye yali addukidde mu buwaŋŋanguse, nga yeewala kabaka Sulemaani, n’akomawo. 3 (B)Awo ne bamutumira, Yerobowaamu ne Isirayiri yenna ne bagenda eri Lekobowaamu ne bamugamba nti, 4 (C)“Kitaawo yatuteekako ekikoligo ekinene, naye kaakano tukendeereze ku lyanyi n’ekikoligo kye yatuteekako, naffe tunaakuweereza.” 5 N’abaddamu nti, “Mulikomawo gye ndi mu nnaku ssatu.” Abantu ne bagenda.
6 (D)Awo kabaka Lekobowaamu ne yeebuuza ku bakadde abaaweerezanga kitaawe Sulemaani ng’akyali mulamu. N’ababuuza nti, “Mumpa kya kuddamu ki eri abantu bano?” 7 (E)Ne bamugamba nti, “Bw’onooba ow’ekisa eri abantu bano, n’obasanyusa, n’obaddamu bulungi, banaabeeranga baddu bo ennaku zonna.”
8 (F)Naye Lekobowaamu n’aggaya amagezi abakadde ge baali bamuwadde, n’agenda ne yeebuuza ku bavubuka be yali akuze nabo, ate nga be bamuweereza mu kiseera ekyo. 9 N’ababuuza nti, “Mumpa magezi ki okuddamu abantu bano abaŋŋambye nti, ‘Tukendeereze ku kikoligo kitaawo kye yatuteekako?’ ”
10 Abavubuka be yali akuze nabo ne bamuddamu nti, “Gamba abantu abakugambye nti, ‘Ekikoligo kitaawo kye yatuteekako kyali kizito, naye kaakano kitukendeerezeko,’ nti, ‘Nasswi wange asinga ekiwato kya kitange obunene. Kitange yababinika ekikoligo ekizito, naye nze nzija kwongera ku kikoligo kyammwe obuzito. 11 Kitange yabakangavvulanga na nkoba naye nze nzija kubakangavvulanga na njaba ez’obusagwa.’ ”
12 Bwe waayitawo ennaku essatu Yerobowaamu n’abantu bonna ne bagenda eri Lekobowaamu, nga kabaka bwe yali ayogedde nti, “Mukomeewo oluvannyuma lw’ennaku ssatu.” 13 Kabaka n’addamu n’ebboggo. N’agaana okuwuliriza amagezi g’abakadde, 14 n’agoberera amagezi ag’abavubuka, n’ayogera nti, “Kitange yababinika ekikoligo ekizito, naye nze nzija kukyongerako obuzito. Kitange yabakangavvulanga na nkoba, naye nze nzija kubakangavvulanga na njaba ez’obusagwa.” 15 (G)Kabaka n’atawuliriza bantu kubanga bw’atyo Katonda bwe yasiima, okutuukiriza ekigambo Mukama kye yayogera ku Yerobowaamu mutabani wa Nebati ng’ayita mu Akiya Omusiiro.
16 (H)Awo Isirayiri yenna bwe baalaba nga kabaka agaanye okubawuliriza, ne bamuddamu nti,
“Mugabo ki gwe tulina mu Dawudi,
era busika ki bwe tulina mu mutabani wa Yese?
Buli omu ku mmwe, addeyo mu weema ye, ayi Isirayiri!
Mmwe ennyumba ye Dawudi mwerabirire.”
Awo Abayisirayiri bonna ne baddayo ewaabwe. 17 Naye abo abaabeeranga mu bibuga bya Yuda, Lekobowaamu n’asigala ng’abafuga.
18 (I)Kabaka Lekobowaamu n’atuma Kadolaamu eyavunaanyizibwanga emirimu egy’ekipakasi, naye Abayisirayiri ne bamukuba amayinja ne bamutta. Kabaka Lekobowaamu ye n’ayanguwa okulinnya eggaali lye n’addukira e Yerusaalemi. 19 Awo Isirayiri ne bajeemera ennyumba ya Dawudi n’okutuusa leero.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Nekkemiya 4
Endagaano Enkadde nʼEndagaano Empya
Olukwe olw’Okulemesa Okuzimba
4 (A)Awo Sanubalaati olwawulira nga tuddaabiriza bbugwe, n’anyiiga nnyo era n’ajjula obuswandi. N’aduulira Abayudaaya 2 (B)mu maaso ga mikwano gye ne mu maaso g’eggye ly’e Samaliya n’ayogera nti, “Bano Abayudaaya abanafu bali ku ki? Balizzaawo bbugwe waabwe? Baliwaayo ssaddaaka? Balimalira mu lunaku lumu? Bayinza okulamusa amayinja okuva mu ntuumu z’ebisaaniiko, ate ebyayokebwa?”
3 (C)Tobiya Omwamoni yali amuyimiridde kumpi, n’ayogera nti, “Ebyo bye bazimba, singa ekibe kinaalinnyako kinaasuula bbugwe waabwe ow’amayinja!”
4 (D)Ne nsaba Katonda nti, “Otuwulire Ayi Katonda waffe kubanga tunyoomebwa. Ebivumo byabwe bizze ku mitwe gyabwe bo, era baweeyo eri okunyagibwa mu nsi eribafuula abasibe. 5 (E)Oleme okubikka ku musango gwabwe newaakubadde ekibi kyabwe okukisangula mu maaso go kubanga bakusunguwazizza mu maaso g’abazimbi.”
6 Awo ne tweyongerayo n’okuzimba bbugwe okutuuka wakati w’obugulumivu bwayo, kubanga abantu baakolanga n’obumalirivu.
7 (F)Naye Sanubalaati, ne Tobiya, n’Abawalabu, n’Abamoni, n’Abasudodi bwe baawulira ng’omulimu gw’okuddaabiriza bbugwe wa Yerusaalemi gugenda mu maaso, nga tutandise n’okuziba ebituli, ne banyiiga nnyo. 8 (G)Bonna ne beegatta wamu ne basala olukwe okulwanyisa Yerusaalemi n’okugitabulatabula. 9 Ne tusaba eri Katonda waffe, ne tuteekawo n’abakuumi abaakuumanga emisana n’ekiro.
10 (H)Mu kiseera kyekimu abantu b’e Yuda ne boogera nti, “Abakozi bagenda baggwaamu amaanyi, ate nga wakyaliwo ebifunfugu bingi nnyo, tetuyinza kuddaabiriza bbugwe.”
11 N’abalabe baffe ne boogera nti, “Baliba tebanamanya newaakubadde okukiraba, tulibagwako kiyiifuyiifu, era tulibatta ne tukomya omulimu.”
12 Awo Abayudaaya abaali babeera okumpi nabo ne bajja ne batulabula emirundi kkumi, nga boogera nti, “Balitulumba enjuuyi zonna.”
13 Kyennava nteeka abamu ku bantu mu njuyi eza wansi eza bbugwe awali amabanga, nga balina ebitala, n’amafumu n’emitego n’obusaale. 14 (I)Bwe namala okulaba embeera bwe yali, ne ngolokoka ne ŋŋamba abakungu, n’abakulu, n’abantu abalala nti, “Temubatya. Mujjukire Mukama, omukulu era ow’entiisa, mulwanirire baganda bammwe, ne batabani bammwe, ne bawala bammwe, ne bakyala bammwe n’amaka gammwe.”
15 (J)Awo abalabe baffe bwe baawulira nga tutegedde olukwe lwabwe, nga Katonda alemesezza enteekateeka yaabwe, ffenna ne tuddayo ku bbugwe, buli muntu ku mulimu gwe.
16 Okuva ku lunaku olwo, ekitundu ku basajja bange bazimbanga n’ekitundu ekirala nga bakutte amafumu, n’engabo, n’obusaale n’ebyokulwanyisa ebirala. Abakulembeze bonna ne bawagira abantu bonna aba Yuda abaali bazimba bbugwe. 17 (K)Abeetikkanga, baasitulanga n’omukono gumu eby’okuzimbisa n’omulala ne gukwata ekyokulwanyisa, 18 (L)na buli muzimbi yalina ekitala mu kiwato kye ng’akola. Naye omusajja eyafuwanga ekkondeere yambeeranga kumpi.
19 Ne ŋŋamba abakungu n’abakulu n’abantu abalala nti, “Omulimu munene ate mugazi, ate twesudde amabanga ku bbugwe, buli muntu ali wala ne munne. 20 (M)Buli kifo gye munaawuliriranga eddoboozi ly’ekkondeere nga mujja okutudduukirira. Katonda waffe alitulwanirira.”
21 Ne tweyongerayo n’omulimu, ekitundu ekimu ne kikwatanga amafumu obudde we bwakereranga okutuusa emmunyeenye lwe zaalabikanga. 22 Mu biro ebyo, ne nnyongera okutegeeza abantu nti, “Buli muntu n’oyo amubeera, basigalenga mu Yerusaalemi ekiro, bakuumenga ekiro, naye emisana babe nga bakola.” 23 Tewaali n’omu ku ffe newaakubadde nze newaakubadde baganda bange newaakubadde abasajja bange wadde abakuumi, eyayambulangamu engoye; buli omu yalina ekyokulwanyisa kye, ne bwe yagendanga ku luzzi.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Olubereberye 6
Endagaano Enkadde nʼEndagaano Empya
Amataba
6 (A)Abantu bwe beeyongera obungi ku nsi ne bazaalirwa abaana aboobuwala. 2 Abaana ba Katonda ne balaba ng’abawala abo balungi ne bawasa buli gwe beerondera. 3 (B)Awo Mukama n’agamba nti, “Omwoyo wange taawakanenga na muntu emirembe gyonna, kubanga muntu buntu; n’ennaku ze ziriba emyaka kikumi mu abiri.”
4 (C)Mu nnaku ezo, abaana ba Katonda bwe beegatta n’abawala b’abantu abo, ne babazaalamu abaana; be Banefuli abaali abatutumufu ennyo era abalwanyi abeekitalo mu biseera ebyo era ne mu biro ebyaddirira.
Katonda asalira abantu omusango
5 (D)Mukama n’alaba ng’ekibi ky’omuntu kiyinze nnyo ku nsi; nga buli ndowooza y’omutima gw’omuntu mbi njereere ebbanga lyonna. 6 (E)Mukama n’anakuwala nnyo kubanga yatonda omuntu ku nsi, n’alumwa nnyo mu mutima gwe. 7 Awo Mukama n’agamba nti, “Ndiggya ku nsi omuntu gwe natonda, ndisaanyaawo omuntu, n’ensolo n’ebinyonyi, kubanga nejjusizza olw’okubitonda.” 8 (F)Kyokka ye Nuuwa n’alaba ekisa mu maaso ga Mukama.
Ekiragiro ky’okuzimba Eryato
9 (G)Bino bye bifa ku Nuuwa n’ab’omu nju ye:
Nuuwa yali muntu mutuukirivu, nga taliiko kya kunenyezebwa mu bantu b’ekiseera kye, n’atambula ne Katonda. 10 (H)Nuuwa yalina batabani be basatu: Seemu ne Kaamu ne Yafeesi.
11 (I)Ensi yali nnyonoonefu mu maaso ga Katonda era ng’ejjudde eddalu. 12 (J)Katonda n’alaba ensi, era laba, ng’eyonoonese mu kweyisa kwayo kubanga buli muntu yenna yali kyetwala nga tewakyali mutuukirivu. 13 (K)Katonda kwe kugamba Nuuwa nti, “Mmaliridde okuzikiriza buli muntu, kubanga ensi ejjudde eddalu; laba, nzija kubazikiriza mbamalewo ku nsi. 14 (L)Naye ggwe Nuuwa weekolere eryato mu muti gofeeri, okolemu ebisenge, olibikke n’envumbo munda ne kungulu. 15 Bw’oti bw’oba olikola: obuwanvu bwalyo mita kikumi mu ana, n’obugazi mita amakumi abiri mu ssatu, n’obugulumivu mita kkumi na ssatu n’ekitundu. 16 Bw’oliba olizimba, waggulu oteekangayo akasolya nga kabika kimu kyakubiri ekya mita. Omulyango gwalyo oguteekanga mu mbiriizi zaalyo. Okolanga eryato lya kalinassatu, ery’emyaliiro: ogwa wansi n’ogwokubiri, n’ogwokusatu. 17 (M)Ndireeta amataba ku nsi, okuzikiriza buli kiramu, ekissa omukka, ekiri wansi w’eggulu; buli ekiri ku nsi kya kufa. 18 (N)Naye ndikola endagaano naawe. Oliyingira mu lyato, ggwe, ne mukazi wo, ne batabani bo, ne baka batabani bo wamu naawe. 19 Oliyingira mu lyato na buli kiramu ekirina omubiri; oliyingiza bibiri bibiri ekisajja n’ekikazi bibeere biramu naawe. 20 (O)Ku binyonyi ebya buli ngeri, ne ku nsolo eza buli ngeri, na buli ekyewalula ekya buli ngeri, bibiri bibiri ebya buli ngeri birijja gy’oli, bibeere biramu. 21 Era twala buli ngeri ya mmere eriibwa, ogitereke; eriba mmere yo n’ebiramu byo.”
22 (P)Nuuwa n’akola byonna nga Katonda bwe yamulagira.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Omukulembeze wa National Unity Platform – NUP hon. Kyagulanyi Ssentamu Robert aka Bobi Wine; “Olunaku lw’eggulo wetwafunidde amawulire ku kabenje Banaffe kebafunye, twabadde tuyingira mu Omoro County. Abantu bwebati bwebatwanirizza. Yadde nga twatuuse mu Disitulikiti eno ng’obudde buyise naye twasanze abantu bomu Omoro batulinze mu buli kitundu! Mwebale nnyo okutulaga okwagala banaffe n’obuwagizi eri NUP, n’omuntu waffe atukwatidde bbendera Hon. Toolit Simon Akecha. Tekyewuunyisa nti Gavumenti yatidde nnyo Military netandika okukwata abakulembeze baffe wamu ne ba Mobiliser baffe ekiro kyonna.”
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Bya Ddungu Davis
Ministry y’ebyenjigiriza erabudde amasomero gonna obutagezaako kulinnyisa bisale, nga tegasoose kufuna lukusa okuva mu bazadde ne ministry yennyini.
Ku ntandikwa y’olusoma oluyise ministry yawabula abakulira amasomero okuyita enkiiko z’abazadde bakkaanye ku nsimbi ezeetagisa okwongeramu, sso ssi bakulu ba masomero okusalawo nga bwebaagadde ekinyigiriza abazadde.
Ebbeeyi y’ebintu byonna buli olukya yeyongera kulinnya, era olusoma lwagenda okugwako ng’amasomero galaajana nti gaali tegakyasobola kugula kawunga na bijanjalo n’emmere endala okuliisa abaana.
Kino kireeseewo okusoomozebwa eri amasomero n’abazadde, naddala mu kiseera kino eky’okulwanyisa obulwadde bwa Covid 19, ng’abayizi balina okulya obulungi okusobozesa emibiri gyabwe okulwanyisa obulwadde singa buba bubakutte.
Dr.Denis Mugimba ayogerera ministry of education abadde ku media centre mu Kampala n’agamba nti ministry yataddewo enteekateeka enagobererwa amasomero nga teganayongeza bisale, naakubiriza n’amasomero okunjumbira enteekateeka y’okugema abayizi obulwadde bwa Covid 19.
Munnambika eno amasomero ga secondary galina kusooka okwebuuza ku bukiiko obutwala abazadde, okusaba olukusa mu ministry n’okusooka okulaga ensaasaanya y’ensimbi ezisabibwa.
Amasomero ga primary olukusa gakulusaba okuva mu bazadde ne ba CAO ba district nokuwa embalirira y’ensasaanya n’ensimbi ezo.
Mu ngeri yeemu Dr Mugimba agambye nti ministry ekyatubidde nokusoomozebwa kw’amasanyalaze, amazzi nebyetaago ebirala mu masomero gaayo agazimbiddwa mu masoso g’omubyalo, ekiremesezza emirimu ejimu mu masomero ago okutambula obulungi.
Agambye nti baasazeewo amasomero n’amatendekero agaddamu okuzimbibwa mu byalo ewatali masannyalaze, embalirira zonna ezikolebwa mussibwemu amasannyalaze g’amaanyi g’enjuba.


text:
786 Views
ODANGAYO LYRICS ODANGAYO BY BIG BRISTOW SOLDIER Wooweeee Real Muzik mukizimbe Big Bristow Soldier Pollo Producer bagambe Mudangayo Anti nsazeko nga pastor Yiga ebikyamu mbizayo amayembe yegakebela silimu mubyafayo Odangayo tune leke'kwatemubyenda ekusensere okizule ntino siliwasizeyo Chorus Oyavuluga bane mugambe Odangayo Mulumbe tomukuba bikonde Odangayo Eno engombo mujitimbe kubipande Oyo awakana mulumbe omugambe nti owawayee Odangayo Oyavuluga bane mugambe Odangayo Mulumbe tomukuba bikonde Odangayo Eno engombo mujitimbe kubipande Oyo awakana mulumbe omusabo omugambe Odangayo ×2 Verse Kwata bayibuli obikula' abakoliso yenze lugaflow soldier bali abalala ndobeso abakyala bagamba Bristow ntwende paka mwisho Odangayo onyooma nyini okwata mumaso Odangayo nomanyila abakusingako wandifuka wenga sinakindi nokusemba Odangayo nonjogerera ebitasana nti owewange tansana ki toyogere ebikuzimba Kuvangankyali tooto waliwo byenali segomba kubatelikitimbwa kitave eli katonda owa Police taba tata era tarapinga ekyo Kayihura yakyesigaliza era yakichillinga atebworeta Zizinga Baja Ku arrestinga sibuli kyolababye nti olino Commentinga okolekyakabi olina kudecidinga anti Odangayo kaweleze abakudisinga. Chorus×2 Verse Nga sebatta mbasakata mbambula mbagata nzemuyago'kukunta anti lugaflow simukuta nekalakasa siwena ninge'kiku mukikunta burapper ongoberera nsakata ngamachine kumutonta Mukama buli ekiganya'akitta enotune yakubata kaweleze akufata eno style ya harry potter kungoma nfubutuka ngomusezi eyetolola amalalo kyekyantumya Hiphop Soldier akulila amajje galugaflow nfubutukamu muliro mbasingira mumayilo njokyanga coil nze Hitler mudiro Real Muzik tulinga misabwa fabababuzo'tulo nkusensera ngembilo topinga jawozilaw rhyme zange zaGolo muzimatila naloo Mulenzitowakana Odangayo Chorus ×2 Verse Awanna see everybody feeling highly... Emikono mubile Awanna see everybody feeling highly.. emikono mubile Rhyme zenekama mpogana sikaama kano kaweleze akuvuma eno battle siyakunaama akuvuma kano kamugema abatesi bakusesema ani akujevuna akekema mukube nabuddo kutama rhyme zange sinjama mpita nazo ngapajama nzawoganila mukyuma amatugi negawuma wefudde kyewagula oyogero'bambila Linda lwenkubandula nenkusibye ensi enkula Nvimbira mubwengula anti nabampagirala mulenzi public figure street bway Dis is how we do it Dis is how we do it we gosooo. Chorus×2 Real Muzik Entertainment Big Bristow Soldier ManPollo Production.... Odangayo End
Advertisement
Nsensere | BigBristow Soldier
486 Views
Odangayo | BigBristow Soldier
787 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Pulezidenti Yoweri Kaguta Museveni atadde omukono ku tteeka lya NSSF 2021 eryakoleddwamu enoongosereza erikiriza abakozi okufuna ku nsimbi zaabwe zebatereka mu kittavvu ky’abakozi ekya NSSF Uganda.
- Mulekerawo okulumba Babaka banaabwe – Sipiika
- Dr. Musenero sooka odde ebbali onoonyerezebweko – Palamenti
- Abakozi ba Gavumenti e Kira bakwatiddwa
- Gavumenti tegenda kukendeeza ku misolo mugume – Minisita Kasaija
- Ababaka mufune kubirala ebyokukola – Uganda Police
- Muwandiike amannya gammwe mbaddize ssente zammwe – Sipiika Among
- Katikiiro agaddewo olusirika lw’Abavubuka ba Buganda
- Mwekaanyaki nga Ssente mwemwazeyama – Sipiika Anita Among


text:
Zeffaniya
Essuula 1
Ekigambo kya Mukama ekyajjira Zeffaniya mutabani wa Kuusi, mutabani wa Gedaliya, mutabani wa Amaliya, mutabani wa Kezeekiya, mu mirembe gya Yosiya mutabani wa Amoni, kabaka wa Yuda.
2 Ndizikiririza ddala byonna okuva ku maaso g'ensi, bw'ayogera Mukama.
3 Ndimalawo omuntu n'ensolo; ndizikiriza ennyonyi ez'omu bbanga n'ebyennyanja ebiri mu nnyanja, n'enkonge wamu n'ababi: era ndimalawo abantu okuva ku maaso g'ensi, bw'ayogera Mukama.
4 Era ndigololera ku Yuda omukono gwange ne ku abo bonna abali mu Yerusaalemi; era ndimalawo ekitundu kya Baali ekifisseewo okuva mu kifo kino, n'erinnya lya Bakemali wamu ne bakabona;
5 n'abo abasinziza eggye ery'omu ggulu ku nnyumba waggulu; n'abo abasinza, abalayirira Mukama nga balayira Malukamu;
6 n'abo abazze ennyuma obutagoberera Mukama; n'abo abatanoonyanga Mukama newakubadde okumubuuza.
7 Bunira awali Mukama Katonda: kubanga olunaku lwa Mukama luli kumpi: kubanga Mukama ategese ssaddaaka, atukuzizza abagenyi be.
8 Awo olulituuka ku lunaku Mukama kw'aliweerayo ssaddaaka ndibonereza abakungu n'abaana ba kabaka n'abo bonna abambadde ebyambalo ebinnaggwanga.
9 Awo ku lunaku olwo ndibonereza abo bonna ababuuka ku mulyango, abajjuza ennyumba ya mukama waabwe ekyejo n'obulimba.
10 Awo ku lunaku luli, bw'ayogera Mukama, walibaawo eddoboozi ery'okuleekaana eriva ku mulyango ogw'ebyennyanja, n'okuwowoggana okuva mu luuyi olw'okubiri, n'okubwatuuka okunene okuva ku nsozi.
11 Muwowoggane, mmwe abali mu Makutesi, kubanga abantu bonna aba Kanani zibasanze: n'abo abeebinikanga ffeeza bazikiridde.
12 Awo olulituuka mu biro ebyo nditaganjula Yerusaalemi n'ettabaaza; era ndibonereza abasajja abatesengezze ebbonda lyabwe, aboogera mu mutima gwabwe nti Mukama talikola bulungi so talikola bubi.
13 N'obugagga bwabwe bulifuuka munyago, n'ennyumba zaabwe matongo; weewaawo, balizimba ennyumba naye tebalizituulamu; era balisimba ensuku ez'emizabbibu naye tebalinywa mwenge gwamu.
14 Olunaku olukulu olwa Mukama luli kumpi, luli kumpi era lwanguwa mangu nnyo, eddoboozi ery'olunaku lwa Mukama; omusajja ow'amaanyi alikaabira eyo ng'aliko obuyinike bungi.
15 Olunaku olwo lunaku lwa busungu, lunaku lwa buyinike n'okulaba ennaku, lunaku lwa kuziikirako n'okulekebwawo, lunaku lwa kizikiza n'ekikome, lunaku lwa bire n’ekizikiza ekikutte,
16 lunaku lwa kkondeere n'okulawa, eri ebibuga ebiriko enkomera n'eri ebigo ebigulumivu.
17 Era ndireeta obuyinike ku bantu, batambule ng'abazibe b'amaaso, kubanga bayonoonye Mukama: n'omusaayi gwabwe gulifukibwa ng'enfuufu, n'omubiri gwabwe ng'obusa.
18 Effeeza yaabwe teriyinza kubawonyeza ku lunaku olw'obusungu bwa Mukama newakubadde ezaabu yaabwe; naye ensi yonna omuliro ogw'obuggya bwe guligyokya: kubanga alimalawo, weewaawo, alimalirawo ddala n'entiisa abo bonna abali mu nsi.


text:
2 Ebyomumirembe 20
Endagaano Enkadde nʼEndagaano Empya
Yekosafaati Awangula Abamowaabu n’Abamoni
20 (A)Bwe wayitawo ebbanga, Abamowaabu n’Abamoni nga bali wamu n’abamu ku Bamoni ne balumba Yekosafaati okumulwanyisa.
2 (B)Abasajja abamu ne bagenda ne bategeeza Yekosafaati nti, “Eggye ddene eriva e Busuuli okuva emitala w’Ennyanja ey’Omunnyo, likulumbye, era lituuse mu Kazazonutamali, ye Engedi,” 3 (C)Yekosafaati n’atya nnyo n’amalirira okwebuuza ku Mukama, era n’alangirira okusiiba mu Yuda yonna. 4 Yuda yonna n’ekuŋŋaana okunoonya okubeerwa okuva eri Mukama okuva mu bibuga byonna ebya Yuda.
5 Awo Yekosafaati n’ayimirira mu maaso g’ekkuŋŋaaniro lya Yuda ne Yerusaalemi, mu yeekaalu ya Mukama mu maaso g’oluggya olupya, 6 (D)n’ayogera nti,
“Ayi Mukama, Katonda wa bajjajjaffe, si ggwe Katonda ow’omu ggulu? Si ggwe ofuga obwakabaka bwonna mu nsi? Obuyinza n’amaanyi biri mu mukono gwo, n’okubaawo ne watabaawo n’omu ayinza okuyimirira mu maaso go. 7 (E)Ayi Katonda waffe, si ggwe wagobamu abatuuze abaali mu nsi eno mu maaso g’abantu bo Isirayiri, n’ogiwa ezzadde lya Ibulayimu mukwano gwo okugibeerangamu emirembe gyonna? 8 (F)Era bagibaddemu ne bazimbamu ekifo ow’okusinziza erinnya lyo, nga boogera nti, 9 (G)‘Bwe tulituukibwako akabi konna, oba ekitala eky’okusala omusango, oba lumbe, oba njala, tunaayimiriranga mu maaso go, ne mu maaso ga yeekaalu eno okuli erinnya lyo, ne tukukaabiriranga mu kulumwa kwaffe n’otuwulira era n’otulokola.’
10 (H)“Naye kaakano laba, abasajja ba Amoni ne Mowaabu n’ab’oku Lusozi Seyiri, ab’omu kibangirizi kye wagaana Isirayiri okulumba bwe baava mu nsi y’e Misiri, era babeewala ne batagenda kubazikiriza, 11 (I)laba bwe baagala okutusasula nga batugobaganya mu kifo kye watuwa ng’omugabo gwaffe. 12 (J)Ayi Katonda waffe, toobasalire musango? Kubanga tetulina maanyi ga kulwana na ggye lino eddene eritulumbye. Tetumanyi kya kukola, wabula amaaso gaffe gatunuulidde ggwe.”
13 Abasajja bonna aba Yuda, wamu ne bakyala baabwe, n’abaana baabwe, n’abaana abasemberayo ddala obuto, ne bayimirira mu maaso ga Mukama.
14 (K)Awo Omwoyo wa Mukama n’akka ku Yakaziyeeri mutabani wa Zekkaliya, muzzukulu wa Benaya muzzukulu wa Yeyeri, muzzukulu wa Mattaniya, Omuleevi ow’ezzadde lya Asafu ng’ayimiridde wakati mu lukuŋŋaana.
15 (L)N’ayogera nti, “Kabaka Yekosafaati, ne Yuda yenna, n’abatuuze ba Yerusaalemi, kino Mukama ky’abagamba nti, ‘Temutya era temuggwaamu mwoyo olw’eggye eryo eddene, kubanga olutalo si lwammwe, naye lwa Katonda. 16 Enkya muserengete mubasisinkane; laba bajja kwambukira awalinnyirwa e Zizi, era munaabasisinkana ekiwonvu we kikoma mu ddungu lya Yerweri. 17 (M)Tekijja kubeetagisa kulwana lutalo luno. Mubeere mu bifo byammwe, mube bagumu mulabe obuwanguzi Mukama bw’anaabawa mmwe Yuda ne Yerusaalemi. Temutya wadde okuggwaamu omwoyo; enkya mugende mubasisinkane, Mukama anaabeera nammwe.’ ”
18 (N)Awo Yekosafaati n’avuunama amaaso ge ku ttaka, era ne Yuda yenna n’abatuuze bonna ab’e Yerusaalemi ne bavuunama wansi mu maaso ga Mukama ne bamusinza. 19 Abamu ku Baleevi, Abakokasi n’abalala nga Bakoola ne bayimirira okutendereza Mukama, Katonda wa Isirayiri, n’eddoboozi ery’omwanguka.
20 (O)Ne bakeera mu makya ne bagenda mu ddungu lya Tekowa. Bwe baali nga bagenda Yekosafaati n’ayimirira n’abagamba nti, “Mumpulirize, Yuda n’abantu ab’e Yerusaalemi! Mube n’okukkiriza mu Mukama Katonda wammwe munaanywezebwa; mukkirize bannabbi be, munaalaba omukisa.” 21 (P)Awo bwe yamala okwebuuza ku bantu, n’alonda abasajja ab’okuyimbira Mukama, n’okumutendereza olw’ekitiibwa ky’obutuukirivu bwe, abakulemberamu eggye, nga boogera nti,
“Mwebaze Mukama
kubanga okwagala kwe kubeerera emirembe gyonna.”
22 (Q)Awo bwe batandika okuyimba n’okutendereza, Mukama n’ataayiza abasajja ba Amoni, n’aba Mowaabu, n’ab’oku Lusozi Seyiri, abaali balumbye Yuda, ne bawangulwa. 23 (R)Abasajja ba Amoni n’aba Mowaabu ne bagolokokera ku basajja ab’oku Lusozi Seyiri ne babazikiriza, era bwe baamala okubazikiriza, ne bakyukiragana ne battiŋŋana.
24 Awo abasajja aba Yuda bwe baatuuka ku munaala ogw’eddungu, ne batunuulira eggye eddene, laba nga bonna mirambo egigudde, nga tewaliwo n’omu eyawonyeewo. 25 Yekosafaati n’abantu be bwe bajja okutwala omunyago, basangawo ebintu bingi n’engoye nnyingi, n’eby’obugagga bingi, okusinga n’ebyo bye baali basobola okwetikka. Baamala ennaku ssatu nga babisomba, olw’obungi bwabyo. 26 Ku lunaku olwokuna ne bakuŋŋaanira mu kiwonvu ekya Beraka, okutendereza Mukama, kyekyava kituumibwa Ekiwonvu kya Beraka, ne leero.
27 Oluvannyuma, buli musajja wa Yuda n’owa Yerusaalemi, nga bakulemberwamu Yekosafaati, ne baddayo e Yerusaalemi nga basanyuse, kubanga Mukama yali abawadde essanyu olw’okuwangula abalabe baabwe. 28 Ne bayingira Yerusaalemi, ne bagenda mu yeekaalu ya Mukama nga bakutte entongooli, n’ennanga, n’amakondeere.
29 (S)Entiisa ya Mukama n’ejja ku bwakabaka bwonna obw’omu mawanga, bwe baawulira nga Mukama yalwana n’abalabe ba Isirayiri[a]. 30 (T)Era obwakabaka bwa Yekosafaati ne buba n’emirembe, kubanga Katonda we yamuwa emirembe enjuuyi zonna.
Enkomerero ey’Obufuzi bwa Yekosafaati
31 Yekosafaati n’afuga Yuda. Yalina emyaka amakumi asatu mu etaano we yafuukira kabaka wa Yuda, era n’afugira emyaka amakumi abiri mu etaano mu Yerusaalemi, ne nnyina erinnya lye nga ye Azuba muwala wa Siruki. 32 N’atambulira mu kkubo lya Asa kitaawe, n’atalivaamu, era n’akola ebyali ebirungi mu maaso ga Mukama. 33 (U)Naye ebifo ebigulumivu teyabiggyaawo, so n’abantu ne bataweerayo ddala mitima gyabwe eri Katonda wa bajjajjaabwe.
34 (V)Ebyafaayo ebirala ebyaliwo mu mulembe gwa Yekosafaati, okuva ku ntandikwa ye okutuusa ku nkomerero ye, byawandiikibwa mu bitabo bya Yeeku mutabani wa Kanani, era biri ne mu kitabo ekya bassekabaka ba Isirayiri.
35 (W)Bwe waayitawo ebbanga, Yekosafaati kabaka wa Yuda n’akola endagaano ne Akaziya kabaka wa Isirayiri, omukozi w’ebibi. 36 N’ateesa naye okuzimba ebyombo ebyamaguzi biseeyeeyenga okugenda e Talusiisi, era ne babizimbira mu Eziyonigeba. 37 (X)Mu kiseera ekyo Eryeza mutabani wa Dodavaku ow’e Malesa n’ayogera ebyobunnabbi eri Yekosafaati ng’agamba nti, “Kubanga okoze endagaano ne Akaziya, n’omwegattako, Mukama alizikiriza by’okoze.” Era ebyombo ne bimenyekamenyeka, ne bitasobola kugenda Talusiisi.
Footnotes
- 20:29 Isirayiri, ssoma Yuda, kubanga Yekosafaati yafuganga Yuda
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
PHP – – Bible en mashi du Congo
Munkwa munene oku barhumisi ba Yezu na Ekleziya
bakolaga na C.D.P.C.L. Bukavu, bulya omu EBIBLIYA NTAGATIFU,
Verbum Bible, Kinshasa 1992, rhudômire binwa binji bya mashi.
AMARUBA MUTAGATIFU PAOLO AYANDIKIRAGA ABAFILIPIa
Enshokolezi
Omu kulwira obuyêmere (cig. 1), rhugwêrhe Yezu Kristu rhwarhôla lwiganyo. Oku ali wa bworhere bwa Nyamuzinda acirhohya, acijira busha, ayanka obworhere bw’omuja; acirhohya yêne, aba mumvi kuhika afa oku musalaba; okwo kwarhuma Nyamuzinda amukuza, amuha izîno lirhalusire amazîno goshi, lyo lya Nyakasane, kwo kuderha Mwâmi w’abantu boshi na w’obuhashe oku bintu byoshi (2, 6-11; 3, 21). Paolo avuzire bwenêne omunkwa oku Banya-Filipi okuba bamurhumîre entûlo omu malagîrire gâge anabakengezize mpu bakacishinga muli Nyakasane banarholerekwo Paolo olwiganyo.
1
Omusingo
1 Paolo na Timoteyo, bambali ba Kristu Yezu, oku batagatifu boshi muli Kristu Yezu bali e Filipi, haguma na balun gere n’abashamasi. 2 Kuli mwe engalo n’omurhûla gwa Larha Nnâmahanga na Nyakasane Yezu Kristu!
Omunkwa n’omusengero
3 Ngasi kummukengêra, nnamvuge Nyamuzinda wâni omunkwa, 4 n’omu nsengero zâni zoshi, ngasi mango mmusengerera mweshi n’enshagali; 5 bulya mwantabîre omu kulumîza Emyanzi y’Akalembe kurhenga olusiku lurhanzi kuhika buno. 6 Nnamanyire oku owarhondêraga ogu mukolo mwinja muli mwe, aguyûkiriza lwoshi, kuhika Olusiku lwa Kristu Yezu. 7 Kushingânîne mmulongeze ntyo mweshi, bulya omu murhima gwâni muba. Neci, omu nkoba zâni n’omu kulwîra n’okuhamîriza Emyanzi y’Akalembe, mweshi kushangîra mushangîra enshôkano nàhîrwe. 8 Nyamuzinda ye muhamîrizi wâni: mmuzigira mweshi n’omurhima gwa Kristu. 9 N’eci nshenga c’eci: nti obuzigire bwinyu buyûshuke ngasi lusiku kulusha omu bumanye n’omu burhimanya, 10 lyo mukaz’ibona ebiri binja kulusha, na ntyo mube bacêse na bêru-kwêru kuhika Olusiku lwa Kristu, 11 munayunjule amakwânane g’obushinganyanya Yezu Kristu arhushobôzagya, oku irenge n’obukuze bwa Nyamuzinda.
Emyanzi ya Paolo
12 Bene wirhu, nalonza mumanye oku emanja zanyishagakwo zakwânîne Emyanzi y’Akalembe. 13 Bulya omu bwâmi n’ahandi hoshi bakola bamanyire bwinja oku ndi mubohe erhi Kristu orhuma, 14 na banji ba muli bene wirhu bàyumvîrhe oburhwâli muli Nyakasane erhi nkoba zâni zirhuma, bacisêza bwenêne okulumîza Oluderho lwa Nnâmahanga buzira bwôba. 15 Ntahabiri oku baguma banakayigîriza Kristu n’omurhima gw’obuyagalwa n’okulonz’ilushana, ci abandi bakujira n’omurhima nkana. 16 Abôla bakujira n’obuzigire, bulyâla bamanyire bwinja oku omukolo gwâni kuli kulwîra Emyanzi y’Akalembe. 17 Ci abandi bôhe bayigîriza Kristu n’obulonza bw’okuciberamwo mirhwe ibiri, bakujira n’omurhima gw’obulyâlya, bulya balangalîre mpu banyushûlira agandi malibuko omu nkoba zâni. 18 Ci okwo kurhi kwankanjira? Oku byankaba kwoshi, akaba n’omurhima gw’obulyâlya, akaba n’omurhima nkana, caziga Kristu amanyikane! Okwôla kwo kunsimîsize, kwo kwanashub’ikansimîsa. 19 Bulya mmanyire oku ebyo byankwânana okucunguka, ensengero zinyu zirhumire n’oku burhabâle bw’Omûka gwa Yezu Kristu. 20 Co ncikubagire ecôla, co nanangalire: ntâko nankabulabula; ci mmanyire bwinja, bunôla nkagandi mango goshi, oku nkalama erhi nkafa, Kristu akuzibwa omu mubiri gwâni. 21 Bulya Kristu ye kola kalamo kâni, na nkafa erhi bunguke. 22 Ci akaba okuyôrhana obuzîne mwo gunôla mubiri kwankarhuma njira omulimo gugwêrhe amakwânane, ntabwîni cici nankacîshoga. 23 Ntabwîni ciguma nalondôla muli ebyo bibiri: ncifinjire okucigendera nj’ibêra na Kristu, kwo kwankanabire kwinja kulusha. 24 Ci kukwânîne mbêre omu mubiri erhi mwe murhuma. 25 N’okwo nkuyemîre: mmanyire bwinja oku ntâje ngahi n’oku nabêra ninyu mweshi, lyo muja embere munabone obusime bw’obuyemêre bwinyu; 26 na ntyo hano ngaluka ekarhî kinyu, mubone erindi igwârhiro ly’okucîkunga muli Kristu Yezu.
Okulwîra obuyemêre
27 Kwônene mube n’olugendo lushingânîne Emyanzi y’Akalembe ya Kristu. Mbe nyishir’ibonana ninyu, mbe mbêzire kulî ninyu, nalonza nyumve oku haguma mulukira, n’oku omurhima gwinyu guli muguma omu kulwîra obuyemêre bw’Emyanzi y’Akalembe; 28 oku murhakangwa ciru n’ehitya n’abashombanyi: eco co cimanyîso c’okubayêreka oku kuherêrekera bâherêrekere oku mwene mwâcira; n’eyo eri ngalo ya Nyamuzinda. 29 Bulya murhashobôlaga enshôkano y’okuyemêra Kristu kwônene, ci n’ey’okubona amalibuko erhi ye rhuma. 30 Ninyu mudwîrhe mwalwa erya ntambala mwabonaga nalwa, na nk’oku mumanyire, ncidwîrhe nayilwa kuhika ene.
2
Okulanga ecinyabuguma omu bwirhohye
1 Akaba hali akantu kankalerha oburhûlirize muli Kristu, akaba obuzigire bwakahash’ihira omuntu omurhima omu nda, akaba ecinyabuguma muli Mûka Mutagatifu ho ciba, akaba haba olukogo n’obwonjo, 2 muhire ishwinjiro oku busime bwâni omu kukalukira haguma: mube na buzigire buguma, na murhima muguma, na nkengêro nguma. 3 Ntâco mujirage n’omurhima gw’okuciberûlamwo mirhwe ibiri erhi gw’okuciyêrekana oku murhali; cingasi muguma akagerêreza n’obwirhohye oku abâbo bamulushire. 4 Murhakag’ilonza ngasi muguma obunguke bwâge yêne, ci ngasi muntu akalonza obunguke bw’abandi. 5 Enkengero z’emirhima yinyu zishushane n’ez’omurhima gwa Kristu Yezu.
6 Yehe, oku ali omu bworhere bwa Nyamuzinda, arhaderhaga mpu acinanîrize oku bukulu bwâge bw’okuyumânana na Nyamuzinda;
7 ci acijira busha, ayanka obworhere bw’omujà, erhi acijira muntu. Akacîyêrekana nka muntu kwône omu bandi;
8 acirhohya yêne, aba mumvi kuhika okufa, afîra oku musalaba.
9 Okwo kwo kwarhumire Nyamuzinda amukuza, amuha Izîno lilushire agandi mazîno goshib,
10 mpu ngasi oyumva izîno lya Yezu, akaba emalunga, akaba en’igulu, akaba omu kuzimu, afukame;
11 na ngasi lulimi lulumîze oku Yezu Kristu ye Nyakasane, oku irenge lya Nyamuzind’Ishe.
Okucihangana omu kukolera obucire
12 Ntyo, bîra bani, kulyâla muyôrha munyumva, kwo munyumvagye, arhali amango ndi ekarhi kinyu lyône, ci bwenêne buno ntahali; mushibirire obucire bwinyu erhi munayôbohire munadwîrhe mwageramwo omusisi. 13 Bulya Nyamuzinda yenene ommuha okulonza n’okujira ebi asîmire. 14 Muli byoshi mukole buzira kucîduduma na buzira kurhindira, 15 lyo muba bêru-kwêru na bacêse, mube bana ba Nyamuzinda barhalikwo izâbyo omu kagarhî k’iburha libî n’ery’emihera; ekarhî k’ery’iburha kwo mulangashana nka rhumole omu igulu. 16 Mugwârhe buzibu oluderho lw’obuzîne, ly’Olusiku lwa Kristu nyish’icîkuza, bulya ntalibirhiraga busha ntanarhamiraga busha. 17 Mâshi ciru omuko gwâni gwankabulagwa oku nterekêro n’oku ntûlo y’obuyemêre bwinyu, nsîmire nancîshinzire haguma ninyu mweshi. 18 Kwo na kwo, musîme munacishinge haguma nani.
Obugo bwa Timoteyo bo n’Epafroditi
19 Nangalire muli Nyakasane Yezu nti nammurhumira Timoyeto duba, lyo manya emyanzi yinyu, na ntyo omurhima gubêre omu nda. 20 Bulya nta wundi ngwêrhe ncîkubagira akage, owankashîbirira obunguke bwinyu n’omurhima gwoshi. 21 Kali boshi banakalonza obunguke bwâbo bône, ci barhalwîra ebya Kristu! 22 Murhahabiri oku ayêrekîne oburhwâli bwâge n’oku akozire nani omukolo gw’okulumîza Emyanzi y’Akalembe nka kulya omwâna akola n’ishe. 23 Oyôla ye nangalire nti ye nammurhumira hano mbona lunda luhi ebyâni biyêrekire. 24 Ciru nangalire muli Nyakasane oku nani niene ntalegam’iyisha. 25 Ncikebirwe nti kukwânîne mmugalulire Epafroditi, oyu mwene wirhu rhushangîra naye omulimo n’amatumu, ye muganda mwantumiraga mpu antabâle omu bulagîrire bwâni. 26 Ali akola ammuduzire mweshi, anali ababîre erhi amanya oku mwayumvirhe oku alwâla. 27 Neci, kwo binali, ali alwâzire, ciru alonz’ifa. Ci Nyamuzinda amufa lukogo; ci mushana arhali yenene alufîre, ci na nani, mpu lyo ndek’ibona akarhinda oku kandi. 28 Y’oyo mmurhumirage duba, nti hano mumulolakwo, mushub’ishagaluka, na nani niene akarhinda kampwe emurhima. 29 Neci, mumuyankirire n’omwishingo muli Nyakasane, munakaz’ikenga abali akâge. 30 Bulya mukolo gwa Kristu gwarhumaga alinz’ifà, alonz’ihâna obuzîne bwâge, mpu oburhabâle murhankahashir’impisakwo, abumpe ahali hinyu.
3
Enjira y’okuli y’obucire bw’omukristu
1 Neci, bene wirhu, mucishinge muli Nyakasane. Okushub’immuyandikira ebinarhanzir’immubwîra kurhantamya, na kuli mwe kugwêrhe akamalo. 2 Mumanye orhubwac! Mumanye abakozi babî! Mumanye abakembûle b’obwihambe! 3 Kali rhwe bakembûle b’okunali, rhwe rhushenga Nnâmahanga muli Mûka gwage Mutagatifu, n’obukuze bwirhu muli Yezu Kristu rhubulongeza, ci rhurhacîkubagira mubiri. 4 N’obwo nani nanahash’ibona igwârhiro y’okucîkubagira omubiri. N’akaba haligi owundi wankaderha mpu ankahash’icîkubagira omubiri, nie ono mulushire. 5 Nakembûlagwad olusiku lwa kali munani, ndi wa mulala gw’Israheli, w’omu bûko bwa Benyamini, ndi Muhabraniyae okomoka oku Bahabraniya; oku biyêrekire Amarhegeko, ndi Mufarizeyi; 6 rhukalola obushiru, nalibuzize Ekleziya; oku bushinganyanya bw’okushimba Amarhegeko, nali muntu munwererwa. 7 Ci obwo bunguke bwoshi nal’ingêrhe, nabulola nka muhona erhi Kristu orhuma. 8 Neci, mbwîne oku ebintu byoshi biri muhona nkalola obunguke burhajira lugero bw’okumanya Kristu Yezu, Nnâhamwirhu. Ye warhumire nyemêra okuheza byoshi, nankola nkabilola nka bikabulirwa, nti lyo nyunguka Kristu 9 nnamubêmwo, arhali n’obwâni bushinganyanya, bulya burhenga omu kushimba amarhegeko, ci n’obushinganyanya burhenga omu kuyemêra Kristu, bulya buhânwa na Nyamuzinda bunasimikira oku buyemêre; 10 ntyo mmumanye yêne, manye n’obuhashe bw’obufûke bwâge, nshangîre n’amababale gâge, nnamushushe omu lufu lwaâge, 11 Lyo mpash’iyish’ifûka omu bafîre. 12 Ntadesiri nti nkola mpisire nisi nti nkola mba mwimâna; ci ncikulikire enjira yâni, ndole erhi nankamushikira bulya nani niene nagwârhagwaf na Yezu Kristu. 13 Nanga, bene wirhu, ntadesiri nti nkola ngwêrhe. Ciguma cône ndesire: nyibagire enjira namagenda, nyerekire nieshi nieshi embere zâni, 14 ndi bulibirha nti mpike, lyo mpâbwa oluhembo Nyamuzinda arhuhamagaliraga omu mpingu muli Kristu Yezu. 15 Rhweshi rhweshi rhwe rhukola rhuli bimâna, kwo rhukwânîne rhugerêreze ntyo; n’erhi ankaba haligi kundi mugerêrize, muli okwo nakwo Nyamuzinda ammumulekera obukengêreg. 16 Ci kwônene, ngasi aha rhwankaba rhuhisire, rhushimbe njira nguma.
17 Mweshi muntolerekwo olwiganyo, bene wirhu, munakalolakwo balya bashimba olwiganyo lwirhu. 18 Bulya hali banji, -nammubwîzirekwo kanji, ci nashub’immubwîrakwo ene n’emirenge omu masù-, hali banji bayôrha nka bashombayi b’omusalaba gwa Kristu. 19 Abôla obuzinda bwâbo kuli kuhera, enda yâbo ye nyamuzinda wâbo, n’ebyankabalerhera enshonyi bwo bukuze bwâbo; barhanayishi ebirhali by’en’igulu. 20 Rhwehe empingu yo mwirhu, yo rhulinga oku Omuciza wirhu Nyakasane Yezu Kristu ayish’irhuluka, 21 ayish’ihindula omubiri gwirhu gw’obuzamba, agushushanye n’omubiri gwâge gw’irengeh, bulya agwêrhe obuhashe oku bintu byoshi.
4
1 Ntyo bene wirhu bazigirwa nkumbula, mwe busîme bwâni, mwe na ntanda yâni, mukomere muli Nyakasane, bîra bâni.
Amahano mazinda
2 Mpunyire Evodiya bo na Sintiki nti bakaz’iyumvanya muli Nyakasane. 3 Nawe Sizigo, murhabâzi wâni muzigirwa, nkuhunyire obarhabâle; bulya bantabîre okulumîza Emyanzi y’Akalembe, bona Klementi n’abandi barhabâzi bâni. Amazîno gâbo gali mandike omu Citabu c’Obuzîne. 4 Mucishinge muli Nyakasane ngasi mango. Nshubir’immubwirakwo: mucishinge. 5 Muciyêrekane nfula omu masù g’abantu boshi. Nyakasane ali hofi. 6 Murharhanyagya cici; ci omu ngasi bulagîrire musengere Nnâmahanga, mumushenge, munamuvuge omunkwa. 7 Ntyo omurhûla gwa Nyamuzinda gulushire ngasi nkengêro gwalanga emirhima yinyu n’obukengêre bwinyu muli Kristu Yezu. 8 Ceci, bene wirhu, ngasi biri by’okuli, ngasi biri nkana, ngasi bishingânîne, ngasi bicîre, ngasi bikwânîne okuzigirwa n’okukengwa, ngasi nkomedu nyinja na ngasi kantu kakwânîne okukuzibwa, ebyôla byo mushîbirirage. 9 Ebi mwayigîrizibwe, ebi mwayankirîre, ebi mwayumvîrhe nammubwira n’ebi mwabwîne najira, ebyôla byo mukag’ikajira. Na ntyo Nyamuzinda w’obuholo anaba ninyu.
Paolo avuga omunkwa oku burhabâle bamurhumiraga
10 Nasîmire bwenêne muli Nyakasane bulya mwayishir’ibona oku mwanshîbiramwo. Ntahabiri oku mwakag’inyibuka, ci mwakabula obulyo. 11 Burhali bulagîrire burhumire nderha ebyo binwa bulya nakomerîre okusîma ngasi bworhere ndimo. 12 Nyish’ilamira omu bukenyi, nyish’ilamira n’omu buhirhi. Ngasi mango na muli byoshi nacikomerîze okuyîgurha n’okushalika, okuba mugale n’okuba mukenyi. 13 Nanahasha byoshi n’oburhabâle bw’Olya onzibuhya. 14 Ci kwônene mwajizire kwinja erhi mushangîra amalibuko gâni. 15 Ninyu mwêne murhakuhabiri, Bafilipi, oku erhi ntangira okulumîza Emyanzi y’Akalembe n’erhi ntenga e Macedoniya, nta Ekleziya yantabîre n’eciderhwa lusaranga, arhali mwe mwêne. 16 Ciru n’erhi ndi e Tesalonika, kabiri kwoshi mwantumîre ebi nal’indagîrirekwo. 17 Kurhali kuderha oku nnonzize okukarhûlwa; ci nnonzize nti obunguke bwinyu buluge. 18 Bunôla ngwêrhe ebikwânîne byoshi, ciru na kulusha. Ndi muhirhi kurhenga erhi Epafroditi ampisakwo entûlo yinyu, ogwo mugavu gw’akasununu kinjinja, eyo nterekêro Nnâmahanga ayankirira anasimîswa nayo. 19 Naye Nyamuzinda wâni, omu bukuze bwâge, ammushobôze ngasi byoshi mukenyirekwo oku lugero lunashingânîne obuhirhi bwâge, muli Kristu Yezu. 20 Ayagirwe oyo Larha Nyamuzinda emyâka n’emyâka! Amen.
Omusingo n’obwanga
21 Mulamuse ngasi mutagatifu muli Kristu Yezu. Bene wirhu rhuli rhweshi bammulamusize. 22 Abatagatifu boshi mpu asingi, ci bwenêne ab’omu mwa Sezari. 23 Enshôkano ya Nyakasane Yezu Kristu ebe omu mirhima yinyu!
a1.0 Abafilipi: Banya-Filipi; Bantu b’e Filipi.
b2.9 lzîno lilushire agandi mazîno goshi lyo izîno lya «Nyakasane»: kwo kuderha Mwâmi Mukulu w’abantu boshi n’ow’ebintu byoshi; kandi omulongo gwa 11: Yezu Kristu ye Nyakasane.
c3.2 orhubwa: Ntyo kwo Abayahudi bakag’iderha abapagani. Paolo naye abagalulire eco cijaci cabo!
d3.5 : Lyàli irhegeeko ly’Abayahudi (Lev 12, 3).
e3.5 : Paolo aburhiragwa e Tarsi, ci olulimi lwâbo càli ciyahudi, co ciharamiya erhi cihabraniya.
f3.12 Nagwârhagwa: Omu njira y’e Damasi. 3, 15: Lola 1 Kr 2, 6. 3, 21: Lola 1 Kr 15, 43-53.
h3.21 ahindula omubiri gw’obuzamba gube mubiri gw’irenge: Lola 1 Kr 15, 43-53.


text:
Pulezidenti Yoweri Kaguta Museveni; “Ffe nga tetunaggya mu buyinza, tewaliwo Gavumenti yali ewa bantu ssente kweggya mu bwavu. Okuva mu bwavu ya bizineesi yamuntu nga ye. Gavumenti zaleeta nga mirembe. Bwewayagalanga okweggya mu bwavu ngokyekolerako wekka. Naye National Resistance Movement – NRM ebadde ewa Bannayuganda ssente akaseera konna ng’entandikwa, naye obuvunaanyizibwa buno bubadde bwa bakozi ba Gavumenti awo obuzibu webwatandikira.”
- Mulekerawo okulumba Babaka banaabwe – Sipiika
- Dr. Musenero sooka odde ebbali onoonyerezebweko – Palamenti
- Abakozi ba Gavumenti e Kira bakwatiddwa
- Gavumenti tegenda kukendeeza ku misolo mugume – Minisita Kasaija
- Ababaka mufune kubirala ebyokukola – Uganda Police
- Muwandiike amannya gammwe mbaddize ssente zammwe – Sipiika Among
- Katikiiro agaddewo olusirika lw’Abavubuka ba Buganda
- Mwekaanyaki nga Ssente mwemwazeyama – Sipiika Anita Among


text:
Amawulire
Ababaka bagala etteeka ku byóbusika liteekebwe munnimi ennansi
Ivan Ssenabulya
May 12th, 2022
Bya Prossy Kisakye, Abamu ku babaka ba palamenti bagala etteeka erikwata ku byóbusika likyusibwe mu nnimi ennansi bannauganda basobole okulitegeera obulungi. Olunaku lweggulo omukulembeze weggwanga Museveni yatadde omukono ku tteeka erikwata ku byobusika erya Succession Amendment Act eryayisibwa mu palamenti eye 11. Obukulu bwe tteeka […]
Poliisi yézoobye ne Besigye ngémulemesa okutambuza ebigere
Ivan Ssenabulya
May 12th, 2022
Bya Ndaye Moses ne Rita Kemigisa, Poliisi yezoobye neyali akaulembera ekibiina kya FDC Dr Kiiza Besigye, nemulemesa okutambula okuyingira mu kibuga. Dr Besigye nga mu kiseera kino yakulembera ekisinde kya People’s Front for Transition, asoose kutuuza bannamwulire mu maka g’eKasangati nanyonyola ebisaanye okukolebwa okumalawo akatubagairo […]
Omusajja yekumyeko omuliro lwa mukazi
Bya Ivan Ssenabulya, Omusajja mu municipaali yé Nansana anyiga biwundu oluvanyuma lwokwekumako omuliro oluvanyuma lwokufuna obutakanya ne yali mukyalawe. bino byabadewo ku poliisi ye Kabulengwa , gyeyabadde ayitibwa ku misango gyókutyoboola eyali mukyalawe. Ali Kakande ow’emyaka 45 yayawukana ne Florence Kidaida, nga berinamu abaana 2 […]
Ssabasajja asiimye okuggalawo olukungana lwa bakyala
Bya Prossy Kisakye, Ssabasajja Kabaka wa Buganda Ronald Muwenda Mutebi II wakuggalawo olukungana lwa bakyala oluvanyuma lwebbanga eddene nga talabikako eri obuganda. Bwabadde ayogerako ne bannamawulire e Bulange Mengo, katikkiro wóbwakakaba buno Charles Pater Mayiga, agambye nti tabamiruka ono owolunaku olumu wakubeerawo ku lwokutaano lwa […]
Abantu 2 balumiddwa emisota ne bafa
Bya Abubaker Kirunda, Abantu babiri bafudde oluvanyuma lw’emisota okubaluma, mu disitulikiti ye Buyende. Abagenzi bombi babadde batuuze mu tawuni kanso ye Irundu e Buyende nga kuliko Fred Talyaka owemyaka 16 abade ku kyalo Kibugo ne Richard Mugadya owemyaka 25 abadde we Dongi. Kino kikakaisddwa kansala, […]
Omulamuzi Baguma yagenda okuwulira omusango kundagaano yémmwanyi
Bya Ruth Andearah, Omulamuzi wa kooti enkulu mu Kampala Emmanuel Baguma yawereddwa eddimu okuwuliriza omusango oguwakanya endagaano yemwanyi, eyakolebwa wakati wakati wa gavumenti ne kampuni ya Uganda Vinci Coffee Company Limited. Omulamuzi Baguma ataddewo olunnaku lwanga 24 June 2022 okutandika okuwuliriza omusango guno. Bannamateeka babiri […]
Omusuubuzi afiiridde mu Loogi
Bya Abubaker Kirunda, Omusubuzi mu tawuni kanso ye Buwenge e Jinja asangiddwa nga yafiridde mu loogi. Omugenzi ye Ali Mugaya abadde wamyaka 60, ngabadde mutuuze mu Kadiba Zone w Buwenge. Ssentebbe wekyalo kino Moses Mukisa agambye nti omusajja ono yavudde mu nnyumba ye, nasalawo okutandika okusula […]
Ababaka battiddemu kungeri abantu gyebongedde okutabuka emitwe
Bya Benjamin Jumbe, Ababaka ba palamenti balaze okutya kungeri abantu gyebongedde okulwala ebirwadde byobwongo. Alipoota okuva mu minisitule yebyobulamu yalaze nti banna-Uganda obukadde 14 bebalwadde bemitwe ku mitendera egyenjawulo. Tororo omubaka omukyala owa disitulikiti ye nga ye ssentebbe wekibiina ekigatta ababaka abkyala ekya UWOPA Sarah […]
Bannasayansi bakwongezebwa Omusaala okutandika nomwezi ogwo 7
Ivan Ssenabulya
May 10th, 2022
Bya Benjamin Jumbe, Gavumenti evudeyo netegeeza nga bwegenda okwongeza omusaala gwa bannasayansi okutandika nga 1st July 2022. Bino byogeddwa minisita we byamawulire nokulungamya eggwanga Dr Chris Baryomunsi mu kwogerako ne bannamawulire mu Kampala. Ono okuvaayo bwati nga na basomesa basayansi olunaku lweggulo balangiridde akediimo okwetoloola […]
Kkooti eragidde Gavt okwekenenya ekiragiro ekyayimiriza ekibiina kya Chapter four
Ivan Ssenabulya
May 10th, 2022
Bya Ruth Anderah, Omulamuzi wa kooti enkulu Musa Ssekaana alamudde nti kyali kikyamu okuyimiriza ekitongole kya Chapter Four Uganda okukola emirimu, ekiragiro ekyava mu National Bureau for Non-Governmental Organizations ekivunanyizibwa ku mirimu gyebitongole nakyewa. Omulamuzi agambye nti kyali kikyamu kubanga okubayimiriza awataali kuwa bbanaga eggere, […]


text:
Ekibuuzo
Ddala esomesa nti ababi abagenda kusanyizibwawo ekkirizibwa Bayibuli?
Okuddamu
Ensomesa eno egamba nti ababi oba abatakkirza tebegenda kuboona boona mu geyeena wabula basanyizibwawo nga bafudde. Eri abasinga, ensomesa eno ebakolera olw’oukambwe obuli mu kumala emirembe gyonna mu geyeena. Newankuadde nga waliwo ebyawandiikibwa ebiwagira ensomesa y’okusanyizibwawo kw’abonoonyi, ensomesa engazi era eyawamu eya Bayibuli egamba nti abatakkiriza bagenda kubonerezebwa emirembe gyonna mu geyeena. Okukkiriza mu kusanyizibwawo kw’abatakkiriza kuva mu butategeera ku nsomesa wamanga oba emu ku zo. 1) Ebyava mu kibi, 2) Obwenkanya bwa Katonda, 3) Geyeena nga bwefaanana.
Ku nsnonga y’enfaanana ya geyeena, abakkiriza mu kusanyizibwawo kw’abatakkiriza tebategeera kki nyanja y'omuliro kyeyali etegeeza. Amazima gali nti omuntu bwasulibwa mu nyanja y’omuliro n’ekibiriti, asanaawo busanyi. Wabula, enyanja y.omuliro yabuliwo era ya mwoyo. Ssi mubiri gwoka gwegusulibwa mu nyanja eyaka n’omuliro, wabula omubiri, omwoyo, n’emeeme. Omwoyo tegusobola kusanyizibwawo na muliro. Kirabika abantu abatanalokoka bazuukira n’omubiri ogutekeddwatekeddwa okubaawo emirembe n’emirembe nga abalokoka. (Okubikkulirwa 20:13; Ebikolwa 24:15). Emibiri gino biba gigenda kibaawo mirembe na mirembe nga tegisaanawo.
Abakkiriza mu kusanyizibwawo kw’ababi tebategera nsonga y’okuba abalamu emirembe n’emirembe. Batufunti ekigambo ky'oluyonaani aionion (soma ayiyoniyoni), ekivunulwa “emirembe n’emirembe” tekitegeeza “mirembe na mirembe oba lubeerera . Wabula kiragibwa bulungi nti endagaano empya ng’ekigambo aionion kikozesebwa okutegeeza emirembe n’emirembe oba embanga eritakoma. Okubikkulirwa 20:10 ayogera ku sitaani, ensolo, n’ebannabi ab’obulimba okukanyugibwa mu nyanja y’omuliro era okubonyabonyezebwa emisana n’kiro emirembe n’emirembe. Kiragibwa ulungi bano abasatu tebamalibwa oba tebasanyizibwawo olw’okusasukibwa mu nyanja y’omuliro. Entuuko y’abo abattakkiriza mu Kristo lwaki yo ebeera yanjawulo(Okubikkulirwa 20:14-15)? Obukakafu obusinga okumatiza ku nsonga y’okubeera emirembe n’emirembe mu geyeena bwe bwa Matayo 25:46, “Ne bano baligenda mu kibonerezo ekitaggwaawo; naye abatuukirivu baligenda mu bulamu obutaggwaawo.” Mu lunyiriri luno, ekigambo kyekimu eky’oluyonaani kikozesebwa okutegeeza okuteegeza entuuko y’ababi n’abalungi. Bwebaba nga ababi bagenda kuboonaboona kumala akaseera akagere, kitegeeza nti n’abalungi bagenda kumala akaseera akagere mu kwesiima. Abakkiriza bwebaba bagenda kumala emirembe n’emirembe mu Ggulu, kitegeeza nti n’ababi bagenda kumala emirembe n’emirembe mu geyeena.
Okuwakanya okulala eri okumala emirembe n’emirembe mu geyeena eri abo abalowooza mu kusanyizibwawo kw’ababi kuli nti Katonda aba ssi mwenkanya okubonereza ababi mu geyeena emirembe n’emirembe olw’ebibi byebakoze mu kaseera akatono kebamaze ku nsi. Okuddamu kuli nti ekibi kivaanmu ebibonerezo byalubereera kubanga kikolebwa eri Katonda atagwaawo.. Kabaka Dawudi bweyayenda era natta yagamba, “Ggwe, ggwe wekka, ggwe nnayonoona. Ne nkola ekibi mu maaso go: Obeere omutuukirivu bw'oyogera, Osinge omusango bw'osala.” (Zabbuli 51:4). Dawudi yali yanoona eri Baseba ne Uliya, Lwaki Dawudi agamba nti yali ayonoonye eri Katonda yekka? Dawudi yali yakkitegeera ekibi kyonna kikolebwa eri Katonda. Katonda abeerera lubeerera era taggwaawo. Olw’ensong’eyo, ebibi byonna ebikolebwa eri ye bigwaana ekibonerezo yalubeerera. Ensonga ssi banga lyetumaze nga twonoona, wabula embala ya Katonda gwetwononye.
Endowooza endala ekwata ku kumalibwawwo kw’ababi eri nti tuyinza obutabeera basanyufu mu ggulu singa tuba tumanyi abantu baffe abagalwa baboonaboona mu geyeena emirembe gyonna. Wabula, bwetulituuka mu gulu. Okubikkulilwa 21:4 etugamba, “ naye alisangula buli, zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby'olubereberye biweddewo.” Abagalwa baffe bwebalia nga tebali mu gulu wamu naffe, tuliba tukkiriganya wamu nti tabalina kuba mu gulu era nti bavunanibwa olw’okugaana okukkiriza Yesu okuba omulokozi wabwe. (Yokaana 3:16; 14:6). Si kyangu kutegeera kintu kino, wanula obutabeera bwabwe mu gulu tebugya kutunakuwaza. Essira lyaffe tetulina kuliteeka ku ngeri gyetunyumirwamu egulu nga tetuli wamu nabagalwa baffe, wabula ku ngeri gyetusobola okuyamba abagalwa baffe okutegeera Kristu era okumuteeka obwesige okubeera omulokozi wabwe basobole okuba wamu naffe.
Geyeena yemu ku nsonga osanga lwaki Katonda yasindika Yesu okusasulira omutango gw’ekibi. Okumalibwawo nga tufudde si kyekintu kyetulina okutya, wabula tulina kutya okumala emirembe n'emirembe mu geyeena. Okufa kwa Yesu kwali kufa kwa mirembe na mirembe, era kwesasula ebanja ly’ekibi tusobole obutalisasulira mu geyeena (2 Abakkolinso 5:21) Bwetuteeka okukkiriza kwaffe mu Yesu, tulokolebwa, tusonyiyibwa, tunazibwa, era tusubizibwa okubeera mu gulu emirembe n’emirembe. Wabula bwetugaana ekirabo kya Katonda eky’obulamu obutagwaawo, tugabana ku kibonerezo eky’oluberera olw’okusalawo kwaffe.
English
Ddala esomesa nti ababi abagenda kusanyizibwawo ekkirizibwa Bayibuli?


text:
Ssentebe w’abepisikoopi mu ggwanga era nga ye musumba we ssaza lya Kiyinda Mityana Bishop Joseph Anthony Zziwa akyasanguzizza nti waliwo abantu abefuula abagala okuyamba emirimu gye klezia, ate nebasooka okusaba ebyapa bye ttaka lyayo, nti bano bakuluppya bennyini abalina ebigendererwa by’okulinyaga.
”Ekibba ttaka kikudde ejjembe ensangi zino ku ttaka ly’essaza lyonna, olwa bayita mukuwa obuyambi naddala ku masomero, n’amalwaliro ga klezia ate basooka kusaba byapa byago,kikyamu kubanga ettaka eryo kubeerako klezia”.
Bishop Kizza asinzidde ku mukolo gwokujaguza bwegiweze emyaka 40 bukyanga ssaza lino erya Kiyinda Mityana litondebwawo mu mwaka gwa 1981 nga likutulwa ku ssaza ekkulu erya Kampala, Kalidinaali Emmanuel Wamala yeyasooka okulikulembera era emikolo agyetabyeko.
Ebijaguzo by’emyaka 40 biyindidde ku klezia ya St. Noa Mawaggali mu Kiyinda Mityana.
Bishop Anthony Zziwa era asabye ministry yo by’obulamu okukoma ku basawo mu malwaliro agamu abagufudde omugano nga baguza abalwadde omusaayi, so ng’abantu baguwaayo ku bwereere okutaasa abalala. Akubirizza bannaSsingo okujjumbira enteekateeka y’obwakabaka ekulembeddwamu ekitongole kya Kabaka Foundation okugaba omusaayi okutandise mu ssaza eryo.
Ye ssabakristu we krezia ya Kiyinda Mityana era Minisita omubeezi owa gavumenti ez’ebitundu mu Buganda Owekitiibwa Joseph Kawuki asabye abakkiriza okufaayo okukuuma ebituukiddwako essaza lya Kiyinda Mityana mu myaka gino 40, ate n’okwongera okuwagira ebirala.
Omukolo guno gwetabiddwako akuuma entebe ya Ssabasumba wa Kampala era omusumba we Luweero Paul Ssemwogerere, ababaka ba palamenti abatwala ekitundu n’abakulu abalala bangi.
Oluvannyuma Bishop Joseph Anthony Zziwa ng’awerekeddwako abagenyi bonna asimbye omuti ogwekijukizo mu kifo ekyo.
Essaza lino erya Kiyinda Mityana lyakakulemberwa abasumba basatu, eyasooka ye Kalidinaali Emmanuel Wamala okuva nga 17.07.1981 – 21.06.1988. Joseph Mukwaya okuva nga 21.06.1988 – 23.10.2004. Joseph Anthony Zziwa okuva nga 23.10.2004 era yakyalikulembera n’okutuuka kakano.
Essaza lino lizingiramu district ye Mityana, Mubende, Kyankwanzi, Gomba ne Kiboga.


text:
Akulira oludda oluwabula Gavumenti mu Palamenti Munnakibiina kya National Unity Platform NUP Hon. Mathias Mpuuga Nsamba leero yegasse ku Bababka abava e Buvuma okujaguza olunaku lw’ensi yonna olw’abakyala olwa Disitulikiti wamu n’okusonderako ensimbi z’okuzimba waadi y’Abakyala ey’eddwaliro lya Buvuma Health Centre IV, nga kuwomeddwamu ensimbi omubaka Suzan Mugabi Nakaziba. Hon. Mpuuga abawadde ssente enkalu obukadde 5 era natongoza n’emotoka Coaster eweereddwayo Omubaka Nakaziba eri abantu bakiikirira.
- Yuganda yetaaga ssaala – Hon. Ssemujju
- Obuwumbi 677 mubuteekawo mutya okulabirira abantu abakulu 2 – Hon. Ssemujju
- Tugula tutya emotoka 345 eza ISO, 5 zibamala – Hon. Ssemujju
- Katikkiro Charles Peter Mayiga akyaddeko ku kitebe kya United Arab Emirates mu Kampala
- Muhoozi siri muganda wo – Bobi Wine
- IGG atwaliddwa mu Ddwaliro
- NUP ekyaazizza abakyala okuva mu Kampala ne Wakiso
- Mulekerawo okulumba Babaka banaabwe – Sipiika


text:
St Mary’s Kitende ewanduddwa
Mu mpaka z’amasomero aga secondary schools ezigenda mumaaso e’Gulu,team ya St Mary’s Kitende ewanduse mumpaka zino oluvanyuma lwokukubwa Cityzen High okuva Isingiro.
Team zombi ziremaganye nga teri ateebye munne muddakiika ekyenda wabula Cityzen High newangula mukakodyo ka penalties goals 4-2.
Mumpaka zezimu,essomero lya St Juliana nalyo liwanduse mumpaka zino bweliwutudwa team ya Metha okuva e’Buikwe goal 1-0.
Kati Metha ne Cityzen zessozze oluzanya lwa semi finals mumpaka ezikomekerezebwa kulwomukaaga lwa week eno.


text:
Abatuuze e Sembabule balajanye olwe ddwaliro lyabwe eddene mu kitundu elya Sembabule Health Centre iv okumala ebbanga nga telirina masanyalaze ekivuddeko okukalubya eby’obujjanjabi mu kitundu.
Embeera eno evuddeko okuba nti abasawo mu ddwaliro lino tebakyasobola kukola ku bantu abalina ebilwadde eby’etagisa amasanyalaze okubaako.
Abalwadde abasinze okukosebwa embeera eno mulimu abalwadde ba Aniya, ab’okukebera omusaayi n’abalala nga bano buli lwe bajja okufuna obujjanjabi bategezebwa nti bagira balindako amasanyalaze gamale okuzzibwako.
Dr. Muhamad Kawuki akulira eddwaliro yategezezza nti abadde yakafuna omulimu mu kifo kino nti kyokka yasanga eddwaliro lilina ebbanja lya bukadde 12 obwamasanyalaze agaali gaakozesebwa mu kiseera nga taliiwo, kyokka nagamba nti bagenda kulaba nga ekizibu kino bakikwasaganya gaddemu gaake amangu ddala.
Akulira abakozi e Sembabule Willy Batalingaya yategezezza nti bamaze okukwatagana ne kitongole kya Umeme okulaba nga ekizibu kino kinogerwa eddagala.
Do you have a story in your community or an opinion to share with us: Email us at editorial@watchdoguganda.com


text:
Ekibuuzo
Omukristaayo akkirizibwa okukola duyiro? Bayibuli eyogera kki ku bulamu?
Okuddamu
Nga ebintu ebirala mu bulamu, waliwo ebintu ebimu ebisukka mu kukola duyiro. Abantu bamu bateeka esira ku by’Omwoyo nebeerabira emibiri gyabwe. Abalala bateeka esira ku ngeri gyeafaanamu neberabira okukula mu mwoyo. Bino byonna tebiraga kutuukira nga Bayibuli bweyogera. 1 Timosewo 4:8 etugambe, “For physical training is of some value, but godliness has value for all things, holding promise for both the present life and the life to come.”wetegeree nti Bayibuli tegaana kukola duyiro, Wabula Bayibuli egamba nti okukola duyiro kyamugaso wabula egamba nti okukola duyiro kyamugaso ng’egamba nti obwakatonda bwamugaso nnyo.
Omutume Pawulo era ayogera ku kutendeka omubiri nga alaga ekifaananyi ku mazima ag’omwoyo mu 1 Abakkolinso 9:24-27. Afaananya obulamu bw’omukristaayo ku kudduka emisinde “okuwangula ekirabo”Wabula empeera gyetunoonya y’engule etagwawooba etayonooneka oba okusiwuuka, Mu 2 Timoseewo 2:5, Pawulo a gamba, “ ” “Naye era omuntu bw'awakana, taweebwa ngule bw'atawakana nga bwe kiragirwa.” Pawulo era akozesa omuddusi w’emisinde 2 Timoseewo 4:7 “Nnwanye okulwana okulungi, olugendo ndutuusizza, okukkiriza nkukuumye” Newnkubadde nga ebyawandiikibwa tebikwata ku kukola duyiro, olw’okuba nga Pawulo akozesa ekifaananyi ky’omuddusi w’emisinde okusomesa ku mazima ag’omwoyo kitegeeza nti Pawulo yalaba okukola duyiro oba n’okuwakanya, okuba ekintu ekirungi. Ffena tuli ba mwoyo era ba mubiri. Newankubadde nga omwoyo gwaffe gwa mugaso nnyo, tetulina kulekerera bintu bya mwoyo oba eby’omubiri ku bulamu bwaffe.
N’olwekyo, tewali kikyamu ku kukola duyiro. Mumazima, bayibuli eraga bulungi nti tulina okulabirira emibiri gyaffe (1 Abakkolinso 6:19-20). Mu kaseera ke kamu, Bayibuli erabula obutaliimu (1 Samwiri 16:7; Engero 31:30; 1 Petero 3:3-4). Ekigendererwa kyaffe mu kukola duyiro tekilina kuba kya kwongera mutindo ku mibiri gyaffe abantu abalala basobola okutulaba era batwegombe. Wabula, ekigendererwa kirina kuba kubeera na mibiri miramu okusobola okuba n’amanyi tusobole okwenyika mu bigendererwa byaffe ebyomwoyo.
English
Omukristaayo akkirizibwa okukola duyiro? Bayibuli eyogera kki ku bulamu?


text:
Amawulire
Gavumenti esubidde bingi mu ntekateeka ya LEGS
Ivan Ssenabulya
January 26th, 2022
Bya Ivan Ssenabulya
Gavumenti egamba nti esubidde mungi mu polojekiti ya Local Economic Growth Support (LEGS) nti egenda kuvaamu obuwanguzi.
Entekateeka eno eri wansi wa minisitule yekikula kyabantu, ngerubiridde abantu akakadde kalamba, okuyita mu kusseesa entekateeka ebaddewo eyenkulakulana gyebatuuma National Development Plan III (NDP III) nokugoba ebirubirirwa byensi ebya Sustainable Development Goals (SDGs).
Raphael Magezi, minisita owa gavumenti ezebitundu agambye nti abalimi 6,000 bebakaweebwa ensigo obukadde 4 nemitwalo 30 ezemwanyi, amajaani ne vanilla, ebijimusa, ensigo zebibala nebivava atenga ebikozesebwa mu kuloma nokulunda 1,821 nabyo bibawereddwa.
Alina essuubi nti emyaka 5 weginagwerako egya polojekiti eno, nga disitulikiti zebyalo 17 zongeddde okuyimusa emirimu gyokulunda 25%, ngamazzi amayonjo gatuuse mu bantu nokweyongera kwa 75%.
Awamu disitulikiti ezigenda okuganyulwa kuliko Aleptong, Katakwi, Kumi, Kibuku, Gomba, Nakaseke, Kyenjojo, Bunyagambo, Kabarole, Ntoroko, Buyende, Buikwe, Tororo, Adjumani, Nwoya, Rukungiri ne Luwero.


text:
Tito
Essuula 3
Obajjukizenga okugonderanga abafuga n'abalina obuyinza, okuwuliranga, okweteekerateekeranga buli kikolwa kyonna ekirungi,
2 obutavumanga muntu yenna, obutalwananga, okwewombeekanga, nga balaga obukkakkamu bwonna eri abantu bonna.
3 Kubanga era naffe edda twali basirusiru, abatawulira, abalimbibwa, nga tuweereza okwegomba n'ebinyumu ebitali bimu, nga tubeera mu ttima n'obuggya, abeekyayisa, era nga tukyawagana.
4 Naye obulungi bw'Omulokozi waffe Katonda n'okwagala kwe eri abantu bwe byalabika,
5 n'atulokola, si lwa bikolwa eby'omu butuukirivu bye twakola ffe wabula olw'okusaasira kwe, olw'okunaazibwa okw'okuzaalibwa omulundi ogw'okubiri n'okufuulibwa abaggya Omwoyo Omutukuvu,
6 gwe yatufukako olw'obugagga, ku bwa Yesu Kristo Omulokozi waffe;
7 nga tumaze okuweebwa obutuukirivu olw'ekisa kye oyo, tulyoke tufuuke abasika mu kusuubira obulamu obutaggwaawo.
8 Ekigambo kino kyesigwa, ne ku bino njagala ggwe okukakasizanga ddala, abakkiriza Katonda bajjukirenga okussaako omwoyo ku bikolwa ebirungi. Ebyo birungi, era bigasa abantu:
9 naye empaka ez'obusiru n'ebitabo ebirimu endyo z'okuzaalibwa n'ennyombo n'okuwakanira amateeka obyewalenga; kubanga tebiriiko kye bigasa so tebiriimu.
10 Omuntu omukyamu, bw'omalanga okumubuulirira omulundi ogw'olubereberye n'ogw'okubiri, omugaananga,
11 ng'omanya ng'ali ng'oyo akyamizibwa, era ayonoona, nga yeesalira yekka omusango.
12 Bwe ntumanga Atema gy'oli oba Tukiko, fuba okujja gye ndi mu Nikopoli: kubanga nteesezza okumalira eyo ebiro eby'empewo.
13 Fuba okubasibirira Zeena ow'amateeka ne Apolo, baleme okubulwa ekintu.
14 Era abaffe bayige okussangako omwoyo ku bikolwa ebirungi mu bigambo ebyetaagibwa, balemenga obutabala.
15 Abali nange bonna bakulamusizza. Olamuse abatwagala mu kukkiriza. Ekisa kibeerenga nammwe mwenna.


text:
EKITONGOLE ky’obwanakyewa ekimanyiddwanga Katosi Inter-Community Development Alliance KIDA kitandise kawefube w’okusomesa abantu b’omukitundu kya maserengeta ga Mukono (Mukono South) ebikwata ku kirwadde kya Covid 19.
Bano bagamba nti ekituufu abantu b’omubyalo babadde tebannaba kumanya mawulire matuufu agakwata ku kirwadde kino nga n’abamu kubo bagamba nti obulwadde buno bukwata bantu ba mu bibuga bokka.
Omukwanaganya we mirimu mu kitongole kino Tonny Kabuye agamba nti kawefube ono baamutandikidde mu Ggombolola ye Nakisunga, Ntenjeru Kisoga Town Council, Katosi nga mu kiseera ekiddako baagala kugenda mu Mpatta ne kubizinga bye koome, okutuusa nga ekitundu kya maserengeta kyonna kimatidde amawulire agakwata ku kirwadde kino.
Kabuye agamba nti bakizudde nga ekitundu kino kifuuse kya kibuga era nga abantu bangi beeyongedde okusengayo olwenkulakulana eyaletebwa oluguudo lwe Katosi-Nnyenga, era nga mu kiseera kino buli kitundu kitandise okufuuka ekibuga, nga kitegeeza nti buli bantu bwe baba abangi baba basobola okufuna obulwadde bwa Covid mangu ddala olw’okulinanagana okubaawo.
Agamba nti ensonga endala eyabatandisizza kawefube ono baabadde baagala n’okulabira ddala oba kituufu abantu bagoberera ebiragiro ebyateekebwawo ab’ebyobulamu n’omukulembeze we Ggwanga mu kawefube w’okulaba nga bannaNsi beewala ekirwadde kino.
“Wabula ekitwewunyisizza ennyo kwe kuzuula nga abantu baffe babadde beesuliddeyo gwa nnaggamba ku nsonga eno kubanga mu bumu ku bubuga obutotono bwe tutambuddemu tukirabye nga nabamu ku bakola ku byokulya nga abasiika Chapati tebataddewo mazzi ga kunaaba mu ngalo n’okuteekawo ebbanga eggere eri abo ababa bazze okubagulako eby’okulya.
Wabula ate nga mu kabuga ke Katosi ne ku mwalo abantu bagezezzaako okutekawo ebidomola ebitekebwamu amazzi g’okunaaba mu ngalo era nga n’amadduuka agatunda eby’okulya bannanyinigo bataddewo obuguwa okuziyiza abantu okusenbera.
Kyokka ekyewunyisa abantu baffe mu byalo bbo embeera balinga abatagimanyi era nga zi Boda Boda ziweeka abantu abasoba ne mu 2 kubanga ab’ebyokwerinda tebatuukayo, kati bano tugguddewo enkola y’okubayimiriza ne tubasomesa ebikwata ku kirwadde kya covid” Kabuye bwe yanyonyodde.
Yagambye nti kati nabamu ku bakulembeze be byalo batandise okubayita basomese abantu baabwe ebikwata ku kirwadde saako n’okubayigiriza engeri gye bayinza okukyerindamu nga bagoberera emitendera okuli Okwewa amabanga, obutekwata kwata ku bitundu bya mubiri nga tebanaabye mu ngalo, okwewala ebifo ebikunganirwamu abantu abangi, okusigala awaka mu kiseera kino n’okuwuliriza obubaka obukwata ku kirwadde kino buli kadde.
Wabula Kabuye agamba nti basanze okusoomozebewa olwabamu ku batuuze ensonga eno okugitwala nti yabyabufuzi, kyagamba nti bafuba okulaba nga babanyonyola okusobola okubakomyawo emitima okukakasa nti ya by’abulamu era ebakwatako.
Ensonga yamafuta agatekebwa mu mmotoka ezitambuza abasomesa agamba nti olumu etuuka ne bazitowerera, kubanga bakozesa amafuta agakunukkiriza mu mitwalo gye nsimbi za Uganda 700’000/= buli ssabiiti kyagamba nti kino kibanyigiriza olw’okuba Gavumenti tennaba kubayambako.
Ekitongole kino era kye kimu ku by’alondebwa akakiiko ka Covid 19 aka Disitulikiti ye Mukono okulwanyisa obulwadde buno.
Do you have a story in your community or an opinion to share with us: Email us at editorial@watchdoguganda.com


text:
Eseza 8
Endagaano Enkadde nʼEndagaano Empya
Kabaka Awa Ekiragiro Obutatta Bayudaaya
8 (A)Awo ku lunaku olwo Kabaka Akaswero n’awa Nnabagereka Eseza ebintu byonna[a] ebya Kamani omulabe w’Abayudaaya. Eseza n’ategeeza Kabaka nti alina oluganda ku Moluddekaayi, era okuva mu kiseera ekyo Moluddekaayi n’ajjanga mu maaso ga Kabaka. 2 (B)Kabaka n’aggyako empeta ye gye yaggya ku Kamani n’agiwa Moluddekaayi, ate era ne Eseza n’afuula Moluddekaayi okuvunaanyizibwa ebintu ebyali ebya Kamani.
3 Awo Eseza n’agenda ewa Kabaka nate ng’amwegayirira ng’agwa ku bigere bye n’okukaaba nga bw’akaaba, ng’amusaba akomye enteekateeka embi zonna eza Kamani Omwagaagi, n’enkwe ze yali asalidde Abayudaaya. 4 (C)Kabaka n’agololera Eseza omuggo ogwa zaabu, amangu ago Eseza n’agolokoka n’ayimirira mu maaso ga Kabaka.
5 Eseza n’ayogera nti, “Kabaka bw’anasiima, era obanga ŋŋaanze mu maaso ga Kabaka, nange obanga musanyusa, bawandiike ekiragiro okujjulula ebbaluwa Kamani mutabani wa Kammedasa Omwagaagi, ze yayiiya era n’awandiika okuzikiriza Abayudaaya mu bitundu byonna ebya kabaka. 6 (D)Nnyinza ntya okugumiikiriza okulaba obulabe obulijja ku bantu bange, era n’okulaba okuzikirizibwa okw’ennyumba yange?”
7 Awo Kabaka Akaswero n’agamba Nnabagereka Eseza ne Moluddekaayi Omuyudaaya nti, “Olw’okuba Kamani yali ayagala kuzikiriza Abayudaaya, ebintu bye mbiwadde Eseza, era n’okuwanikibwa awanikibbwa ku Kalabba. 8 (E)Noolwekyo muwandiike ekiwandiiko ekirala mu linnya lya Kabaka ku lw’Abayudaaya nga bwe musiima, era mukisseeko akabonero n’empeta ya Kabaka, kubanga tewali kiwandiiko ekiwandiikiddwa mu linnya lya Kabaka era ekiteekeddwako akabonero n’empeta ya Kabaka ekiyinza okujjululwa.”
9 (F)Ku lunaku olw’amakumi abiri mu esatu mu mwezi ogwokusatu, gwe mwezi Sivaani abawandiisi ba Kabaka ne bayitibwa ne bawandiika byonna Moluddekaayi bye yalagira Abayudaaya, ebbaluwa n’eweerezebwa eri abaamasaza, ne bagavana n’abakungu abaafuganga mu bitundu ekikumi mu abiri mu omusanvu (127) okuva e Buyindi okutuusa ku Buwesiyopya. Ebiragiro by’awandiikibwa eri buli ssaza ng’empandiika yaalyo bwe yali, n’eri buli ggwanga ng’olulimi lwabwe bwe lwali, n’eri Abayudaaya mu mpandiika yaabwe era ne mu lulimi lwabwe. 10 Moluddekaayi n’awandiika mu linnya lya Kabaka Akaswero, ebbaluwa n’azissaako akabonero n’empeta ya Kabaka, n’aziweereza zitwalibwe ababaka abeebagala embalaasi ezidduka ennyo ate nga zaakuzibwa mu bisibo bya Kabaka.
11 (G)Ekiragiro kya Kabaka ky’awa Abayudaaya mu buli kibuga olukusa okukuŋŋaana n’okwekuuma; okuzikiriza, n’okutta, n’okusaanyaawo eggye lyonna ery’eggwanga lyonna oba essaza lyonna erinaabalumba, abakazi baabwe n’abaana baabwe abato, ate era n’okunyaga ebintu by’abalabe baabwe. 12 (H)Olunaku olwalondebwa Abayudaaya okukola bino mu bitundu byonna ebya Kabaka Akaswero lwe lwali olunaku olw’ekkumi n’essatu mu mwezi ogw’ekkumi n’ebiri, gwe mwezi Adali. 13 (I)Ebyaggyibwa mu kiragiro ekyo byali bya kuba nga tteeka mu buli kitundu, era n’okumanyibwa eri abantu aba buli ggwanga, nti ku lunaku olwo Abayudaaya beeteekereteekere okulwanyisa abalabe baabwe.
14 Awo ababaka abeebagala embalaasi za Kabaka, ne bagenda mbiro, ku kiragiro kya Kabaka, era n’ekiragiro ekiwandiikiddwa ne kirangirirwa mu lubiri lw’e Susani.
Abayudaaya Bawangula Abalabe Baabwe
15 (J)Awo Moluddekaayi n’ava mu maaso ga Kabaka ng’ayambadde ebyambalo bya Kabaka ebya kaniki n’ebyeru, era ng’atikkiddwa engule ennene eya zaabu, era ng’ayambadde omunagiro ogwa bafuta ennungi n’olugoye olw’effulungu. Ekibuga ekya Susani ne kisanyuka nnyo. 16 (K)Ate n’eri Abayudaaya kyali kiseera kya ssanyu, n’okujaguza n’ekitiibwa. 17 (L)Mu buli kitundu, ne mu buli kibuga, ekiragiro kya Kabaka we kyatuuka, waaliyo essanyu n’okujaguza n’embaga nnene ddala mu Bayudaaya. Era abantu bangi abamawanga amalala ne bafuuka Abayudaaya olw’entiisa ey’Abayudaaya eyali ebakutte.
Footnotes
- 8:1 Mu kiseera ekyo, kabaka yaggyanga ku muntu asaliddwa omusango ogw’okufa ebintu by’omuntu oyo byonna.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.